Wujud Ke Punca Lain Tidak Datang Haid Selepas Seks, Selain Hamil? Mungkin Ada!

Setiap kali haid datang lambat selepas bersetubuh, pasti para wanita akan menyangka bahawa mereka telah mengandung.

Ya, ia mungkin merupakan antara sebab utama masalah ini terjadi namun jangan tak tahu, mungkin juga ada punca lain yang tersembunyi.

Ingin tahu mengapa haid datang lambat selepas melakukan hubungan seks selain mengandung? Jom ikuti artikel ini dengan lebih lanjut!

Baca lebih lanjut tentang Kesihatan Seksual
di sini.

Apa maksud haid datang lambat?

Haid lewat adalah satu kondisi di mana
 keadaan menstruasi wanita yang tidak normal sama ada lewat
 satu atau lebih kitaran haid.

Jika wanita mengalaminya lebih daripada 3 kitaran secara berturut-turut, kondisi ini akan dikenali sebagai amenorea.

Kebiasaannya, keadaaan kesihatan ini adalah disebabkan oleh kehamilan selepas sahaja wanita melakukan hubungan seksual bersama pasangan.

Pun begitu, ada juga punca lain yang mendalanginya termasuklah masalah pada organ reproduktif atau kelenjar yang membantu mengawal selia paras hormon.

Apabila punca sebenar dikenal pasti, selalunya
kitaran menstrual wanita tersebut akan pulih seperti sedia kala
.

Persoalannya, apakah punca lain haid datang lambat selepas bersetubuh selain mengandung?

Apa punca haid datang lambat selepas bersetubuh?

Secara
natural
nya, haid datang lambat yang mungkin dialami didalangi oleh kehamilan selepas sahaja melakukan hubungan seksual bersama pasangan.

Wanita yang normal mempunyai kitaran menstrual setiap 28 hari, bermula daripada kali pertama keluar darah haid sehinggalah menopaus.

Walau bagaimanapun, kitaran haid yang sihat juga boleh berbeza-beza di antara 21-35 hari bagi setiap kitaran mesntrual seorang wanita.
Sekiranya tempoh kitaran anda tidak berada di antara dua bilangan hari ini
, ia boleh jadi disebabkan:

#1. Stres

Stres boleh mengganggu paras hormon, mengubah rutin anda sekali gus menjejaskan otak (hipotalamus) yang bertanggungjawab membantu
mengawal kitaran haid.

Sekiranya anda fikir stres menyebabkan kitaran haid anda bercelaru, cubalah praktikkan teknik mengurangkan tekanan dengan cara menenangkan diri dan ubah gaya hidup anda.

#2. Berat badan tidak ideal

Untuk pengetahuan anda, wanita yang mempunyai berat badan tidak ideal yakni terlalu rendah atau terlalu tinggi daripada BMI adalah berisiko tinggi.

Disebabkan itu, adalah sangat disarankan untuk wanita mengekalkan berat badan yang ideal dan patuh BMI untuk mengelakkan ia berlaku dan berulang.

Punca haid datang lambat #3. PCOS

Sindrom ovari polisistik (PCOS)
 adalah kondisi di mana tubuh badan wanita menghasilkan lebih banyak hormon lelaki (androgen).

Sekiranya ketidakseimbangan hormon ini berterusan, ia mungkin akan menyebabkan sista yang mengakibatkan ovulasi tidak sekata.

Rawatan PCOS akan berfokuskan untuk melegakan simptom dan doktor mungkin akan memberi pil pencegah kehamilan atau ubatan lain untuk membantu mengawal kitaran mentsrual.

#4. Pil perancang kehamilan

Anda mungkin akan mengalami perubahan pada kitaran haid sekiranya menggunakan
pil perancang kehamilan.

Ini kerana pil perancang mengandungi hormon estrogen dan progestin yang akan menghalang ovari melepaskan telur.

Ia akan mengambil masa sehingga 6 bulan untuk kitaran haid anda kembali normal selepas berhenti mengambilnya.

Punca haid datang lambat selepas bersetubuh #5. Penyakit kronik

Selain PCOS, ada lagi penyakit kronik lain yang menyebabkan penyakit ini termasuklah
diabetes
 dan
penyakit seliak
.

Kencing manis
 akan mengakibatkan kandungan gula dalam darah menjejaskan perubahan hormon sekali gus menyebabkan masalah ini.

Seliak pula mengakibatkan keradangan yang membawa kerosakan usus kecil sekali gus mengganggu tubuh badan menyerap nutrisi penting.

Bersama ketika haid itu normal atau tidak?

Baiklah, sekarang kita semua sudah tahu sebab-sebab lain haid datang lambat selepas bersetubuh selain mengandung.

Jadi, anda tidak perlu bimbang untuk meneruskan kehidupan seksual bersama pasangan seperti biasa jika mengalaminya.

Apa yang lebih penting,
 kalian perlu elak untuk bersama ketika haid
 kerana ia bukanlah satu perkara yang normal.

Antara kesan bersama ketika haid adalah peningkatan risiko terkena penyakit jangkitan kelamin (STD) yang berbahaya.

Selain itu, ia juga akan melibatkan situasi yang kotor dan jijik yang tentu sekali tidak bagus untuk kehidupan di kamar tidur kalian berdua.


Apa Ada Pada Suntikan Imunisasi 6 Serangkai?

Jika dahulu bayi akan mendapat suntikan imunisasi DTaP-IPV/Hib tetapi kini mereka diberikan DTaP-IPV-HepB-Hib. Apakah
kelebihan vaksin bayi
 ini?

Untuk mendapatkan lebih banyak info tentang Keibubapaan, sila dapatkannya
di sini.

Vaksin 6 dalam 1

Suntikan imunisasi 6 serangkai

Jika sebelum ini menerusi Program Imunisasi Kebangsaan (NIP), bayi akan diberikan kombinasi vaksin 5 serangkai iaitu difteria, tetanus, pertussis, polio dan Haemophilus influenzae type b (pentavalent DTaP-IPV//Hib).

Ia diberi sebanyak 3 dos primer iaitu bagi suntikan bayi 2 bulan, 3 bulan dan 5 bulan serta 1 dos penggalak (
booster
) apabila mereka berusia 18 bulan (1 tahun 6 bulan).

Manakala vaksin Hepatitis B monovalent untuk mencegah penyakit Hepatitis B telah mula diberikan sejak 1989 sebanyak 3 dos iaitu ketika lahir, pada usia sebulan dan 6 bulan.

Namun kini bayi akan mendapat kombinasi vaksin 6 serangkai meliputi difteria – tetanus – pertussis – polio – Hepatitis B – Haemophilus influenzae type b (hexavalent DTaP-IPV-HepB-Hib).

Pemberian suntikan imunisasi
6 dalam 1
 ini diberikan untuk mencegah penyakit difteria, tetanus (kancing gigi),
pertussis (batuk kokol)
, poliomyelitis, Hepatitis B dan jangkitan Haemophilus influenzae jenis b.

Sebanyak 4 dos primer akan diterima bayi ketika berusia 2 bulan, 3 bulan, 5 bulan dan 18 bulan (1 tahun 6 bulan).

Selain itu, pemberian vaksin Hepatitis B
selepas lahir
 akan terus diberikan, manakala vaksin Hepatitis B yang sebelum ini diberikan pada umur sebulan dan 6 bulan akan dihentikan.

Ini kerana komponen vaksin Hepatitis B sudah terkandung dalam kombinasi vaksin 6 serangkai itu.

Penukaran kombinasi vaksin ini dipercayai akan dapat memberikan manfaat kepada si kecil kerana pada 2 tahun pertama kehidupan merupakan tempoh usia yang cenderung terdedah kepada jangkitan penyakit.

Manfaat suntikan

Fungsi suntikan imunisasi 6 serangkai

Vaksin berfungsi dengan menyebabkan tubuh menghasilkan antibodi terhadap bakteria dan virus yang menjadi punca jangkitan berbeza ini:

Suntikan bayi 2 bulan bantu lawan #Difteria

Bermula dengan sakit tekak, demam ringan (101℃ atau kurang) dan menggigil.

Seterusnya, ia boleh menyebabkan lapisan lendir tebal di bahagian belakang hidung atau tekak dan
menyukarkan pernafasan
 atau menelan.

Ia juga boleh mempengaruhi saraf dan mengakibatkan lumpuh.

#Tetanus

Merupakan penyakit serius disebabkan oleh toksin (racun) dihasilkan bakteria. Ia menyebabkan kekejangan otot yang menyakitkan dan boleh membawa maut.

Nama lain untuk tetanus adalah “lockjaw’ atau kancing gigi. Selalunya menyebabkan otot leher dan rahang individu ‘terkunci’, sehingga
sukar untuk membuka mulut atau menelan.

Suntikan imunisasi #Pertussis

Dikenali sebagai batuk kokol. Ia adalah masalah
batuk teruk
 dan berpanjangan.

Masalah batuk
 ini boleh menyebabkan
jangkitan telinga
, jangkitan dada (bronkitis) berlanjutan, jangkitan paru-paru (pneumonia), sawan, kerosakan otak dan kematian.

Hepatitis B

Berpunca daripada virus hepatitis B yang menyebabkan hati menjadi bengkak (radang).

Bagi sesetengah individu, virus boleh tinggal di dalam tubuh untuk tempoh lama dan mengakibatkan masalah hati serius termasuklah
kanser hati.

Poliomyelitis

Lebih dikenali sebagai polio, ia berlaku disebabkan virus yang menjejaskan saraf, sekali gus melumpuhkan otot yang berfungsi mengawal pernafasan dan menelan sehingga membawa maut.

Penting dalam suntikan bayi 2 bulan untuk lawan #Haemophilus influenzae jenis b

Sering disebut sebagai Hib, ini merupakan jangkitan bakteria serius dan boleh menyebabkan meningitis – keradangan pada penutup luar otak, yang mengakibatkan kerosakan otak, pekak, epilepsi atau separa buta.

Jangkitan juga boleh menyebabkan keradangan dan bengkak tekak,
kesukaran menelan
 dan bernafas serta jangkitan yang boleh menjejaskan bahagian tubuh lain seperti darah, paru-paru, kulit, tulang dan sendi.

Kesan sampingan

Kesan sampingan suntikan bayi 2 bulan

Seperti ubatan lain, suntikan vaksin 6 serangkai ini juga boleh menyebabkan kesan sampingan.

Reaksi alahan teruk daripada suntikan imunisasi 6 serangkai

Ia adalah kemungkinan yang sangat jarang berlaku – mungkin 1 dalam 10,000 individu, selepas menerima sebarang vaksin.

Biasanya tanda dan gejala
tindak balas alahan
 serius berkembang dengan cepat selepas suntikan diberikan dan semasa bayi masih berada di klinik atau hospital.

Jika wujud simptom berikut kepada si kecil, bawa mereka untuk pemeriksaan doktor segera!

Kesukaran bernafas

Kebiruan pada lidah atau bibir

Ruam

Bengkak muka atau tekak

Rebah

Kesan sampingan lain daripada suntikan bayi 2 bulan

Sangat biasa (mungkin menjejaskan lebih daripada 1 dalam 10 individu)
:

Sakit, kemerahan atau bengkak di tapak suntikan

Hilang selera makan

Menangis

Mengantuk

Muntah-muntah

Kerap meragam

Demam – suhu 38°C atau lebih tinggi

Biasa (mungkin menjejaskan lebih daripada 1 dalam 10 individu):

Tangisan tidak normal – berpanjangan

Cirit-birit

Keras tempat suntikan imunisasi

Luar biasa (mungkin menjejaskan 1 dalam 100 individu):

Tindak balas alahan

Ketulan pada bahagian suntikan

Demam panas
 – suhu 39.6°C atau lebih tinggi

Jarang (mungkin menjejaskan 1 dalam 1,000 individu):

Ruam

Tindak balas pada bahagian suntikan – bersaiz lebih 5 cm, termasuk pembengkakan anggota tubuh, yang bermula dalam tempoh 24-72 jam selepas vaksinasi. Ia boleh dikaitkan dengan kemerahan, rasa panas, kesakitan dan bertambah baik dalam masa 3-5 hari tanpa memerlukan rawatan

Sangat jarang (mungkin menjejaskan 1 dalam 10,000 individu):

Mengalami keadaan seperti terkena renjatan atau pucat, lemah dan tidak responsif

Tindak balas anafilaksis

Sawan (kekejangan) dengan atau tanpa demam

Seandainya anak mengalami sebarang kesan sampingan sama ada yang disenaraikan di atas atau tidak selepas suntikan imunisasi, lakukan rundingan dan pemeriksaan doktor.

Vaksin Tetanus

Pemberian suntikan imunisasi Tetanus

Walaupun vaksin tetanus terdapat dalam kombinasi vaksin serangkai, tetapi mengikut NIP, anak akan menerima suntikan vaksinasi tetanus tunggal ketika berusia 15 tahun.

Ia kerana melalui suntikan vaksin ini, seseorang individu dapat membina imuniti bagi melawan clostridiums tetani sekiranya dijangkiti, sekali gus mengurangkan risiko komplikasi yang serius.

Pengambilan suntikan ini haruslah diperbaharui pada selepas setiap 10 tahun bagi memastikan diri terlindung daripada jangkitan bakteria yang boleh membawa maut.

Amnya tetanus atau penyakit kancing gigi ini merupakan jangkitan disebabkan oleh bakteria Clostridium tetani.

Bakteria tetanus ini  terdapat pada tanah, debu dan baja. Ia masuk ke tubuh melalui permukaan kulit yang terjejas seperti:

Luka

Melecur

Gigitan haiwan

Baca juga:

https://wp.hellodoktor.com/keibubapaan/kesihatan-anak/vaksin/suntikan-vaksin-untuk-bayi/

Vaksin Td

Vaksin Tetanus Difteria, antara suntikan imunisasi untuk anak

Selain daripada kombinasi vaksin 6 serangkai ini, terdapat 1 lagi vaksin yang perlu diberikan kepada anak berusia 7 tahun ke atas dan individu dewasa.

Ia dianggap sebagai dos penggalak (
booster
) untuk memberi perlindungan tambahan kepada diri daripada jangkitan tetanus dan difteria.

Vaksin Td ini biasanya diberikan setiap 10 tahun atau selepas 5 tahun jika seseorang itu terlibat dalam
kes luka teruk
 atau kotor mahupun terbakar.

Suntikan imunisasi ini boleh diberikan pada masa yang sama dengan vaksin lain.

Jika terdapat sebarang pertanyaan mengenai suntikan vaksinasi untuk anak, berundinglah dengan doktor.


Apa Itu Dermaroller? Ketahui Bagaimana Ia Berfungsi Dan Bermanfaat Pada Kulit

Dermaroller
, juga dikenali sebagai
microneedling
, adalah prosedur yang melibatkan alatan yang terdiri daripada jarum-jarum mikro sebagai sebahagian daripada
rutin penjagaan wajah
.

Teknik ini telah digunakan untuk membantu menghilangkan parut jerawat dan
beberapa masalah kulit lain
.

Selain itu, ia juga menjadi sensasi di media sosial. Anda mungkin tertanya-tanya apakah manfaatnya dalam penjagaan wajah sehingga menjadikan ia satu
trend
 kini.

Jom ikuti artikel ini dengan lebih mendalam lagi!

Apakah fungsi
microneedling
?

Dermaroller
 adalah sebuah alat khusus yang digunakan untuk membantu mengatasi pelbagai masalah kulit dengan cara
merangsang pengeluaran kolagen.

Alat ini berbentuk
roller
 serupa roda yang permukaannya diliputi ratusan jarum yang sangat kecil.

Ia juga dikenali sebagai terapi induksi kolagen. Rawatan ini dapat membantu mereka yang ingin mengurangkan penampilan parut jerawat dan tanda regangan.

Selain itu, ia digunakan dalam prosedur anti penuaan tertentu, seperti masalah jeragat dan bintik-bintik gelap akibat sinaran matahari.

Panjang jarum pada alat ini adalah berbeza-beza, namun, secara umumnya berukuran antara 0.25 mm shingga 1.5 mm.

Kelebihan
dermarolling

Anda mungkin tertanya-tanya akan manfaat daripada penggunaan
dermaroller
terhadap kesihatan kulit.

Antara kebaikan kaedah ini, adalah:

Mengurangkan kedutan
 dan kesan regangan

Mengurangkan parut jerawat dan perubahan warna kulit

Meningkatan ketebalan kulit

Membantu dalam meremajakan wajah

Bantu dalam meningkatkan penyerapan produk

Di manakah bahagian tubuh yang boleh digunakan?

Kaedah
microneedling
 paling sering digunakan di bahagian tersebut:

Kawasan yang mempunyai parut jerawat

Kawasan yang berjeragat

Garis-garis halus dan kedutan

Liang pori besar

Pada beberapa jenis parut

Kawasan yang kurang keanjalan kulit

Kawasan tona kulit tidak sekata

Selain daripada digunakan untuk penjagaan wajah,
dermaroller
kadang-kadang digunakan untuk merawat
stretch mark
 di bahagian badan yang lain.

Cara-cara penggunaan
dermaroller

Ikuti langkah-langkah ini dengan tepat untuk mengelakkan sebarang risiko dan jangkitan yang tidak diingini.

#1: Cuci
dermaroller
 terlebih dahulu

Buang kuman pada alatan anda dengan merendamnya dalam cecair alkohol yang mempunyai 70%
isopropil
 selama 5 sehingga 10 minit.

#2: Cuci muka

Bersihkan wajah anda
 dengan teliti menggunakan pembersih muka yang mengandungi pH seimbang yang lembut pada kulit.

#3: Sapukan krim kebas, jika diperlukan

Bergantung pada toleransi kesakitan anda, anda mungkin perlu menggunakan krim anestetik.

Walau bagaimanapun, anda pasti menginginkan krim kebas terutamanya untuk penggunaan
dermaroller
yang mempunyai jarum berukuran 1.0 mm ke atas.

#4: Golekkan
dermaroller
ke kawasan yang terjejas

Teknik penggunaan
dermaroller
adalah sangat penting! Memisahkan wajah anda menjadi beberapa bahagian membuatkan keseluruhan proses lebih mudah.

Elakkan daripada terkena bahagian kulit yang lebih nipis, seperti di kawasan bawah mata

Golekkan alatan itu dalam satu arah 6 hingga 8 kali, bergantung pada toleransi dan sensitiviti kulit anda, dan pastikan untuk mengangkat
roller
 selepas setiap golekan

Setelah digolek pada satu kawasan, anda boleh mulakan ke kawasan yang baru dan ulangi prosesnya dalam arah tegak lurus

Menjelang akhir keseluruhan prosedur ini, anda seharusnya golekkan ia pada setiap kawasan 12 sehingga 16 kali, 6 sehingga 8 kali secara mendatar dan 6 sehingga 8 kali secara menegak

#5: Basuh muka anda dengan air

Setelah selesai melakukan proses
microneedling
, bilas wajah anda dengan air sahaja.

#6: Bersihkan
dermaroller
 anda

Bersihkan
roller
 derma anda hanya dengan menggunakan sabun pencuci pinggan, larutkan campuran air sabun di dalam bekas, kemudian golekkan
roller
anda di dalam bekas tersebut.

Kenapa guna sabun pencuci pinggan ? Ini kerana alkohol tidak akan mampu melarutkan protein yang terdapat dalam kulit dan darah.

#7: Basmi kuman pada
roller
 anda

Bagi membuang kuman sekali lagi, rendam alatan tersebut dalam larutan alkohol yang mempunyai 70%
isopropil
 selama 10 minit.

#8: Teruskan rutin penjagaan kulit seperti biasa

Anda boleh melakukan
rutin penjagaan kulit asas
 seperti biasa selepas melakukan proses ini, namun bahan-bahan aktif seperti benzoil peroksida, asid salisilik, tretinoin, dan lain-lain harus dielakkan!

Tip bagi mendapatkan hasil terbaik

Mencuba tip dan amalan berikut dapat membantu meningkatkan hasil
dermarolling
 anda:

Ambil suplemen vitamin A dan C pada bulan sebelum rawatan untuk meningkatkan pengeluaran kolagen

Gunakan pek ais selepas rawatan jika anda mengalami kesakitan

Sapukan serum kulit atau pelembap yang mengandungi bahan anti penuaan selepas rawatan

Gunakan pelindung matahari
 pada hari-hari setelah penggunaan, kerana kulit cenderung untuk terbakar dengan lebih mudah daripada kebiasaan

Ulangi rawatan 2 atau 3 kali seminggu

Jauhkan dari kawasan yang nipis seperti di sekitar mata

Jangan sekali-kali berkongsi alatan ini dengan orang lain


Buat 6 Cara Ini Jika Anda Merancang Untuk Hamil, Bantu Cepat Dapat Anak

Siapa sahaja yang tidak mahu memiliki anak setelah berumah tangga, terutamanya buat pasangan yang baru sahaja berkahwin. Untuk itu, kami kongsikan beberapa kaedah ikhtiar hamil agar anda boleh memperoleh zuriat dengan cepat.

Untuk mendapatkan lebih banyak info tentang Kehamilan, sila dapatkannya
di sini.

Kaedah ikhtiar hamil yang boleh dilakukan

Apabila anda merancang untuk hamil, ada beberapa perkara yang perlu diberikan perhatian agar tubuh lebih bersedia dan meningkatkan kesuburan.

Berikut adalah beberapa perkara yang perlu anda lakukan sebagai kaedah  yang berkesan.

Cara cepat hamil 1: Berhenti merokok atau mengambil alkohol

Jika anda seorang perokok, sila hentikan tabiat ini dengan segera jika merancang untuk hamil.

Begitu juga jika anda kerap mengambil minuman beralkohol, anda perlu menghentikannya dengan segera.

Ini kerana, merokok dan pengambilan minuman keras akan menyukarkan anda untuk hamil.

Jika anda sudah hamil sekalipun,
potensi anda untuk mengalami keguguran amatlah tinggi.

Cara cepat hamil 2: Ambil makanan yang seimbang

Anda juga digalakkan untuk mengamalkan pemakanan yang sihat dan seimbang.

Elakkan makanan yang tidak sihat dan ambil makanan tinggi protein.

Selain itu, banyakkan juga pengambilan buah-buahan, sayur-sayuran dan produk tenusu.

Pengambilan makanan yang sihat bukan sahaja baik untuk anda, tetapi juga baik untuk bayi dalam kandungan.

Cara cepat hamil 3: Ambil asid folik dan vitamin

Asid folik adalah suplemen yang sangat digalakkan untuk diambil oleh wanita yang ingin hamil.

Ini kerana, asid folik boleh membantu mengurangkan kromosom abnormal dek kerana vitamin pelindung meningkatkan peluang kehamilan yang berjaya.

Anda juga disarankan untuk mengambil jenis vitamin lain, namun ia perlu dikawal agar tidak diambil secara berlebihan.

Cara cepat mengandung 4: Bersukan dan bersenam antara ikhtiar hamil

Bersenam atau bersukan boleh membantu tubuh menghadapi hari-hari mendatang sewaktu anda hamil.

Ini kerana ia akan membiasakan tubuh dengan segala perubahan yang akan berlaku sewaktu mengandung.

Jika anda sudah mula hamil, anda masih lagi boleh bersenam.

Namun, dapatkan nasihat doktor terlebih dahulu bagi mengelakkan sebarang komplikasi.

Cara cepat hamil 5: Berjumpa dengan doktor

Berjumpa dengan doktor juga adalah salah satu persediaan penting sebelum hamil.

Doktor akan melihat sejarah kesihatan anda agar langkah persediaan dapat diambil lebih awal.

Selain itu, anda juga mungkin perlu menjalani beberapa ujian awal seperti ujian darah
 dan juga pengambilan vaksin.

Kesemua ini penting untuk memastikan kesihatan anda terjaga dengan baik sewaktu hamil.

Baca juga:

Cara cepat hamil 6: Lakukan seks dengan kerap

Kadar kehamilan yang tinggi boleh dicapai sekiranya anda melakukan hubungan intim bersama pasangan dengan lebih kerap.

Cuba ajak pasangan anda untuk melakukan hubungan intim setiap hari atau selang sehari jika kalian merancang untuk mendapatkan zuriat.

Kaedah ikhtiar hamil yang boleh dilakukan jika mandul

Masalah ketidaksuburan dalam kalangan lelaki berlaku apabila testikel tidak menghasilkan sperma yang sihat atau mencukupi.

A
dakalanya sperma tiada langsung
dalam air mani
 atau mempunyai kecacatan sehingga sukar untuk sampai ke bahagian telur wanita.

Bagi wanita pula, masalah mandul berlaku apabila ovari tidak menghasilkan telur yang sihat untuk disenyawakan.

Selain itu, ia juga boleh berlaku sekiranya telur wanita tidak memasuki tiub fallopio untuk bertemu dengan sperma lelaki.

Namun, ada beberapa kaedah rawatan yang boleh dicuba iaitu:

#1. Ubat kesuburan, antara cara ikhtiar hamil

Bagi wanita yang mempunyai gangguan ovulasi, biasanya mereka akan dirawat dengan menggunakan ubat kesuburan.

Ubat kesuburan ini akan menggalakkan proses ovulasi wanita.

#2. Inseminasi intrauterin atau IUI

Bagi
rawatan IUI,
 sperma pasangan anda yang sihat akan diletakkan secara terus ke dalam rahim semasa ovari menghasilkan telur wanita.

Cara ini akan memudahkan proses ovulasi untuk berlaku.

#3. Pembedahan

Pembedahan mungkin diperlukan untuk mengembalikan kesuburan sekiranya kemandulan itu berpunca daripada masalah rahim.

Antara masalah pada rahim yang boleh berlaku seperti polip endometrium, septum rahim, tisu parut intrauterin
dan beberapa jenis fibroid.

#4. Persenyawaan tabung uji (IVF)

IVF juga adalah antara kaedah persenyawaan yang banyak dilaksanakan bagi masalah kemandulan.

Kaedah IVF dilakukan dengan cara mensenyawakan telur wanita bersama sperma lelaki dalam tabung uji di makmal.

Setelah itu, embrio akan diimplan di dalam rahim untuk meneruskan proses kehamilan.

Kesimpulan

Kini anda sudah mengetahui perkara asas yang perlu dilakukan sekiranya merancang
untuk mendapat zuriat.

Jika semua ikhtiar hamil dilakukan dengan baik, maka peluang anda untuk mengandung adalah tinggi.


Kelewatan Haid

Kelewatan haid bukanlah sesuatu yang luar biasa bagi wanita. Ada banyak sebab haid lambat selain mengandung. Selalunya, ia berlaku disebabkan masalah hormon dan juga penyakit. Namun, ada dua ketika haid yang tidak teratur merupakan sesuatu yang normal bagi wanita – ketika mula-mula datang haid dan sewaktu menopaus bermula.

Definisi

Apa itu kelewatan haid?

Kebanyakan wanita
mengalami haid antara 11 hingga 13 kali setiap tahun.
 Tetapi anda mungkin berbeza apabila mengalami bilangan haid terlebih atau terkurang yang dipanggil haid lambat atau tidak teratur.

Apakah kebarangkalian haid datang lambat?

Haid lewat boleh terjadi kepada mana-mana pesakit tanpa mengira usia. Masalah ini boleh diatasi dengan mengurangkan faktor risiko anda. Sila berjumpa doktor anda untuk maklumat lanjut.

Simptom-simptom

Apakah simptom-simptom Kelewatan Haid?

Kebanyakan wanita mempunyai haid setiap 28 hari atau lebih kurang, tetapi biasa bagi wanita mempunyai kitaran haid sedikit pendek atau panjang daripada itu, antara  24 hingga 35 hari.

 Sesetengah wanita tidak selalunya mempunyai kitaran haid yang teratur. Haid mereka mungkin lebih awal atau lambat, dan tempoh haid berakhir dan kuantiti darah haid juga berbeza setiap kali haid.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda harus berjumpa doktor anda jika anda mengalami sebarang masalah berikut:

Anda mengalami sakit pada bahagian bawah perut.

Anda hamil walaupun ujian mengatakan anda tidak hamil.

Anda terlewat dua kali tempoh haid yang teratur dan tidak tahu sebabnya.

Anda terlewat dua kali tempoh haid ketika mengambil pil perancang, dan anda tidak pernah gagal mengambilnya.

Anda tidak pernah datang haid walaupun sudah berumur 16 tahun.

Anda tidak mempunyai bentuk payudara atau bulu ari-ari walaupun sudah berumur 14 tahun.

Punca

Apakah punca kelewatan haid?

Ketika beberapa tahun pertama haid bermula,
tempoh haid selalunya tidak teratur.
 Haid mungkin mengambil masa beberapa tahun untuk menstabilkan hormon.

Tempoh haid juga mungkin jadi tidak teratur ketika tahun-tahun terakhir haid berlaku.

 Kebanyakan wanita menyedari bahawa mereka sudah
mendekati perimenopaus dan menopaus
 apabila mereka mengalami kelewatan haid. Menopaus berlaku apabila tidak datang haid selama 12 bulan sejak haid terakhir berlaku.

Kebiasaannya
haid lewat disebabkan oleh kehamilan.
 Gunakan ujian kehamilan di rumah sebagai langkah pertama untuk mengetahui sama ada anda hamil atau tidak.
Sekiranya anda tidak hamil, punca-punca lain bagi haid lewat atau tidak teratur termasuklah:

Hilang atau naik berat badan secara berlebihan. Walaupun kurang berat badan adalah punca biasa bagi haid lewat atau tidak teratur, obesiti juga boleh menjadi punca masalah haid.

Gangguan makanan, seperti anoreksia atau bulimia.

Senaman berlebihan. Selalu berlaku pada atlet daya tahan.

Stress emosi.

Sakit.

Melancong.

Ubat-ubatan seperti kaedah kawalan kelahiran.

Masalah hormon. Ini mungkin disebabkan perubahan paras hormon yang diperlukan oleh tubuh bagi membantu menstruasi.

Penyalahgunaan dadah.

Masalah pada organ pelvik, seperti selaput dara tidak berlubang, sindrom ovari polisistik atau Sindrom Asherman.

Menyusu badan.

Kegagalan ovari pramatang di mana haid anda berhenti sebelum umur 40 tahun. Pembedahan, kimoterapi, dan terapi radiasi pada abdomen atau pelvik boleh  menyebabkan kegagalan ovari pramatang.

Penyakit lain seperti
sindrom iritasi usus
, tuberkulosis, penyakit hati dan diabetes boleh menyebabkan kelewatan haid atau haid tidak teratur, walaupun hal ini jarang berlaku.

Namun jika ada sebarang penyakit ini, anda biasanya akan mengalami simptom lain selain daripada haid tidak teratur.

Jika haid lambat datang, cuba untuk bertenang. Kembalikan emosi dan fizikal yang stabil dalam hidup anda mungkin boleh membantu.

Haid lewat adalah perkara biasa untuk setiap wanita. Melainkan jika anda hamil, kitaran haid anda berpeluang untuk kembali normal pada bulan hadapan.

Faktor-faktor Risiko

Apakah yang meningkatkan risiko saya?

Terdapat banyak faktor risiko untuk kelewatan haid seperti:

Hilang berat badan.

Menghadkan pemakanan.

Senaman yang keterlaluan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit didiagnosis?

Doktor akan melakukan pemeriksaan pelvik ringkas untuk mengetahui sama ada anda mempunyai sebarang sebab lain. Jika anda berumur 18 tahun dan tidak pernah datang haid, ujian yang lebih mendalam akan dilakukan.

Bagaimana pesakit dirawat?

Jika punca di sebalik haid lewat didiagnosis, rawatan bagi punca tersebut akan dilakukan. Namun begitu, jika punca haid lewat tidak dijumpai, terdapat pilihan rawatan lain seperti:

Diet yang sihat.

Vitamin dan mineral.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil?

Anda boleh mencuba beberapa tip di bawah untuk mengawal haid anda:

Makan diet yang seimbang.

Jangan merokok
 atau menggunakan produk tembakau yang lain.

Elakkan alkohol atau dadah.

Elakkan kafein, atau sekat pengambilan anda kepada 1 cawan kopi atau teh setiap hari.

Jangan cuci bekas najis kucing, bagi mengelakkan risiko toxoplasmosis.

Jauhi orang yang sakit.

Ambil vitamin tambahan yang mengandungi folik asid atau vitamin prenatal.

Jika ujian kehamilan di rumah anda negatif tetapi anda masih mengalami simptom-simptom kehamilan, lebih baik anda berjumpa doktor untuk mengesahkan perkara ini. Amalkan gaya hidup sihat sehingga anda berjumpa doktor.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Si Kecil Nak Buat Semua Perkara Sendiri? Sebagai Parents Ini Cara Untuk Galakkan Anak Berdikari

Ingin tahu bagaimana cara didik anak berdikari? Ini antara peranan
ibu bapa
 yang perlu anda lakukan, selamat mencuba!

Didik anak berdikari

Anak kecil adakalanya boleh menjadi sukar untuk dikawal, seperti yang diketahui oleh setiap
ibu bapa
.

Setiap anak akan melalui proses tumbesaran, daripada
bayi membesar
 menjadi anak kecil. Dalam sekelip mata, tanpa anda sedar, mereka sudah bersedia untuk meneroka dunia.

Tidak dinafikan ia kedengaran menakutkan melihat anak semakin dewasa. Pun begitu, ia pastinya menjadi pengalaman menarik buat anak.

Dalam memainkan peranan ibu bapa untuk didik anak berdikari, kita semua mahukan si kecil yang menyenangkan, sopan dan
mampu berdiri sendiri
.

Jadi bagaimanakah cara untuk didik anak berdikari yang boleh dilakukan?

Jalankan peranan ibu bapa

Mempersiapkan anak untuk berdikari adalah tanggungjawab sepenuh masa yang tidak akan terhenti.

Ia bermula daripada cara mereka berjalan, menyuap makanan, bercakap, belajar mandi, memakai baju dan memainkan peranan sebagai anak kecil.

Semasa menjalankan tanggungjawab dan peranan ibu bapa untuk didik anak berdikari, ia memerlukan kesabaran yang tinggi dan emak ayah perlulah kerap mempraktikkannya.

Fahami kehendak anak

Untuk mengajar anak berdiri sendiri dan berdikari, anda disarankan untuk:

Melakukan komunikasi terbuka dan jujur untuk mewujudkan hubungan erat dengan anak

Menyedari rutin dan tanggungjawab untuk memberitahu anak apa yang perlu dijangkakan

Apabila peraturan dilanggar, ada akibat yang perlu diterima

Sewaktu menjalankan peranan ibu bapa untuk mendidik anak berdikari, anda perlu mengajar anak untuk kekal berada dalam selamat

Mendidik anak untuk menjadi kawan baik adalah antara kemahiran yang perlu diajar kepada mereka

Mereka mempunyai keinginan untuk meneroka dunia luar. Ia menarik tetapi dalam masa yang sama menakutkan

Anak berusia 4 hingga 6 tahun:

Mula mengembangkan sikap berdikari dan membentuk hubungan persahabatan sebenar

Mula belajar peraturan permainan lebih sukar

Mengembangkan kemahiran hidup yang penting

Wujudkan peraturan

Apabila kanak-kanak melakukan sesuatu bertentangan dengan peraturan, jelaskannya dengan cara yang mudah dan ringkas:

Apa yang mereka lakukan itu salah

Apa yang akan berlaku sekiranya tingkah laku itu berterusan. Akibatnya perlu logik, bermakna dan sederhana. Sebagai contoh:

Jika anak tidak mahu berkongsi mainan, simpannya agar ia tidak dapat digunakan sepanjang hari

Apabila anak tidak mahu
mengemas semula permainan
 selepas bermain, mereka tidak dibenarkan untuk bermain untuk sehari

Ciptakan rutin harian

Antara peranan ibu bapa untuk mengajar anak berdikari adalah dengan memberitahu mereka tentang peraturan dan kekal dengan rutin tersebut.

Biasanya, anak akan memberikan yang terbaik apabila mengetahui apa yang perlu diharapkan.

Pada waktu pagi:

Masuk bilik air dan mandi

Memakai pakaian sendiri

Bersarapan pagi

Pada waktu tidur:

Mandi sebelum tidur

Menggosok gigi

Membaca buku cerita

Mesti ada yang bertanyakan mengapa perlu membaca buku sebelum tidur?

Umumnya,
tabiat membaca
 pada waktu tidur akan membuatkan diri anak bersedia untuk tidur.

Ia membolehkan anak bersantai dan bertenang setelah seharian yang sibuk. Dalam masa yang sama, anak juga boleh belajar membaca.

Hadkan
waktu tertentu untuk masa skrin
 bagi menonton televisyen, bermain
permainan video
 dan penggunaan komputer.

Anda juga perlu sentiasa memantau apa yang ditonton anak. Ini untuk mengelakkan tontonan yang berunsur keganasan dan kandungan yang berbahaya.

Sebaiknya, hadkan ‘
jumlah masa skrin
’ untuk tidak lebih 2 jam sehari.

Mainkan juga peranan ibu bapa dalam mencipta rutin waktu makan bersama sekerap yang mungkin.

Ini adalah cara terbaik untuk meluangkan masa bersama dan berkongsi tradisi keluarga.

Di samping itu, ia adalah waktu sesuai untuk mendidik anak tabiat makan dan adab di meja makan.

Berikan tanggungjawab

Sekiranya anak mula meniru anda ketika melakukan tugasan rumah, itu bermakna mereka turut sama mahu menyumbang tenaga.

Apabila anak semakin membesar, berikan mereka peluang untuk memikul tanggungjawab sebenar seperti:

Menyediakan meja makan

Mengemas barang permainan

Memberi haiwan peliharaan makan

Meletakkan pakaian kotor di dalam bakul

Dengan pemantauan dan sokongan daripada anda, mereka pasti dapat melakukan tugasan dengan betul.

Luangkan masa untuk berbual dan mendengar

Kanak-kanak akan berasa penting apabila ada individu dewasa yang meluangkan masa bercakap dengan mereka.

Berbual bersama anak dengan kerap mengenai pelbagai perkara dapat membantu meningkatkan keyakinan diri mereka.

Tanyakan mengenai rakan-rakan dan aktiviti yang disukainya. Anda juga boleh berkongsi pengalaman terbaik dan terburuk yang pernah dialami.

Biarkan anak mengetahui bahawa tiada salahnya untuk mempunyai dan bercakap mengenai perasaan negatif.

Jangan lupa untuk berkongsi perkara terbaik dan sukar yang anda lalui sepanjang hari. Ini secara tidak langsung mengajar anak bahawa dalam kehidupan ada turun naiknya.

Peranan ibu bapa untuk jadi sahabat baik si kecil

Apabila anak melangkah ke usia 4 hingga 6 tahun, mereka akan mula belajar ertinya untuk bersahabat.

Mereka akan mempunyai waktu bergembira dan ada masanya akan berselisih faham.

Sudah tentu sebagai ibu bapa anda mempunyai keinginan untuk membantu menyelesaikan masalah yang dialami anak, kan?

Tetapi cuba elakkan. Cara terbaik adalah untuk membimbing anak belajar cara menyelesaikan masalah sosial.

Dalam memainkan peranan ibu bapa, belajarlah untuk memahami anak dan menjadi sahabat baik mereka.


7 Tip untuk Membina Keluarga Bahagia

 Jika dibandingkan dengan setiap kesenangan material yang mungkin anda perolehi di dunia ini, pastilah tiada apa yang lebih bernilai daripada keluarga bahagia. Mendirikan rumah tangga dan menimang cahaya mata merupakan impian kebanyakan individu.

Namun, tidak semua rumah tangga dan keluarga yang dibina bahagia. Kebahagiaan sesebuah keluarga bukanlah tercipta dengan sendirinya
sebaliknya memerlukan usaha berterusan.

Oleh itu, ketahui 7 tips membina keluarga bahagia berikut untuk panduan bersama:

1. Solat berjemaah bersama

Kebanyakan agama menekankan kepentingan keluarga dan kestabilan rumah tangga. Oleh itu, tidak hairanlah pegangan agama memainkan peranan kepada hubungan anda dengan pasangan.

Menariknya, dalam satu kajian oleh General Social Survey (GSS) di Amerika Syarikat, mereka yang kerap hadir dalam majlis agama didapati lebih rendah kemungkinan curang terhadap pasangan berbanding mereka yang hadir hanya sekali setahun atau kurang daripada itu.

Bahkan faktor ini -kehadiran dalam majlis agama- merupakan faktor paling kuat berbanding faktor lain dalam menentukan kemungkinan kecurangan seorang lelaki atau perempuan.

Jadi, melaksanakan solat secara berjemaah bukan sahaja mewujudkan rutin sihat yang
mengukuhkan ikatan kekeluargaan anda.
 Apabila seseorang lebih mendampingi agama, mereka lebih takut untuk melakukan perkara yang terlarang.

2. Makan malam bersama

Perkara ini nampak remeh, tetapi sebenarnya waktu makan bersama keluarga sangat penting.

Percaya atau tidak, dalam satu kajian yang dilakukan di University of Michigan mendapati bahawa masa yang dihabiskan anak anda untuk makan di rumah merupakan penentu paling besar terhadap pencapaian akademik dan masalah tingkah laku.

Masa makan bersama ini didapati lebih mempengaruhi anak anda berbanding faktor lain seperti tempoh masa dihabiskan di sekolah, tempoh masa belajar, tempoh masa menghadiri majlis agama mahupun tempoh masa bermain sukan.

Oleh itu, singkirkan gajet daripada meja makan anda. Baca doa makan bersama, kongsi cerita tentang hari masing-masing dan rancang aktiviti bersama. Ini merupakan salah satu tips keluarga bahagia yang paling baik.

Jadikan
makan bersama sebagai suatu kebiasaan,
 sehingga semua akan berasa kehilangan jika salah seorang tiada. Jika keluarga anda mempunyai kekangan untuk selalu makan bersama, menurut kajian, seminggu sekali sudah mencukupi untuk memberi kesan kepada anak anda.

3. Kongsi sejarah keluarga

Dalam sebuah kajian yang melibatkan 48 buah keluarga, anak yang lebih tahu tentang sejarah keluarganya didapati lebih berupaya mengawal hidupnya dan
lebih berkeyakinan diri.

Jadi, berkongsi sejarah keluarga merupakan satu pengisian penting untuk anak anda. Anak-anak yang tidak mengetahui pasang surut keluarga kecil anda akan mengambil mudah segala kesenangan yang mereka kecapi sekarang.

4. Keluarga bahagia jika libatkan atuk dan nenek

Penglibatan atuk dan nenek juga memainkan peranan. Dalam satu ringkasan tahun 1992 melibatkan 66 kajian, para ibu yang mempunyai sokongan para nenek didapati mempunyai anak yang kurang tertekan dan lebih pandai menyesuaikan diri.

Kajian lain turut mendapati bahawa apabila atuk dan nenek melibatkan diri dalam hidup si anak, mereka menjadi
lebih pandai bersosial
, lebih melibatkan diri di sekolah dan lebih bersimpati kepada orang lain.

Jadi, jika anda tidak mempunyai hubungan baik dengan orang tua anda, mungkin inilah masa yang sesuai untuk anda kembali berbaik-baik dengan mereka.

Tanpa mereka, anak-anak anda telah kehilangan sistem sokongan yang penting dalam hidup. Bahkan hubungan buruk ini mungkin kelak akan berulang pula dalam hubungan anda dengan anak anda sewaktu anda di usia senja nanti.

5. Libatkan keluarga dalam komuniti

Banyak kajian mendapati bahawa keluarga yang beragama lebih bahagia. Kajian lanjut mendapati kehidupan dalam komuniti merupakan sebab keluarga yang berpegang kepada agama lebih bahagia. Komuniti seagama memberikan rasa terhubung dengan masyarakat yang berfikiran sama.

Jadi, bawa anak-anak anda
menyertai aktiviti di kawasan kejiranan anda.
 Sama ada menunaikan solat Jumaat di masjid, membantu aktiviti korban mahupun bergotong-royong untuk membersihkan kawasan kejiranan.

6. Bagi autonomi kepada anak anda

Kanak-kanak lebih mematuhi arahan apabila mereka merancang sesuatu sendiri atau pandangan mereka diterima dalam perancangan.

Membenarkan mereka menentukan hukuman ke atas kesalahan mereka juga boleh menjadi motivasi untuk mematuhi peraturan.

Contohnya, tanya anak anda jika sesuatu peraturan dilanggar, mereka patut dikenakan hukuman A atau B. Jika mereka lebih berusia, tanyakan mereka apa hukuman yang layak dikenakan kepada mereka jika mereka melakukan kesalahan tersebut.

7. Luangkan masa bersama untuk keluarga lebih bahagia

Selain solat dan makan bersama, sebarang aktiviti yang anda luangkan bersama dapat mengeratkan lagi hubungan kekeluargaan. Sama ada aktivi dalam rumah seperti mengemas rumah mahupun aktiviti di luar seperti bermusafir dan bercuti bersama-sama.

Si ayah seharusnya membiasakan diri mendidik anak-anak meringankan beban si ibu atau isteri yang telah penat memasak dan menyiapkan kerja rumah yang lain. Kerjasama ibu bapa dalam menguruskan hal rumah ini juga akan menunjukan contoh yang baik untuk ikutan anak-anak.

Aktiviti luar bersama keluarga pula bukan sahaja mengeratkan hubungan kekeluargaan, malah dapat
meningkatkan kesihatan mental dan fizikal.
 Lakukan aktiviti seperti berkelah, bersukan atau bercuti bersama.

Setiap kali anda menghabiskan masa bersama, rakamkan kenangan-kenangan manis ini untuk tatapan di masa akan datang.

Selain daripada 7 tips keluarga bahagia yang kami nyatakan di atas, pasti terdapat pelbagai tip lagi yang boleh anda pelajari daripada mereka yang lebih berpengalaman. Selamat beramal dan semoga anda dikurniakan dengan keluarga bahagia!


AWAS! Kadar Hb Tak Normal Ada Efek Pada Bakal Ibu, Ini 5 Cara Mengawalnya

Kenapa pentingnya untuk mengekalkan tahap Hb normal ibu hamil ya? Adakah bahaya jika tahap hemoglobin (Hb) rendah atau tinggi pada wanita mengandung?

Untuk mendapatkan lebih banyak info tentang Kehamilan, sila dapatkannya
di sini.

Pentingnya Hb normal untuk ibu mengandung

Hb atau hemoglobin adalah protein dalam
sel darah merah
 yang berfungsi membawa oksigen ke seluruh tubuh.

Bagi wanita
berbadan dua
, lebih banyak oksigen diperlukan daripada biasa kerana janin dalam kandungannya juga memerlukan oksigen ini.

Bacaan Hb normal ibu hamil

Hemoglobin diukur dalam g/dl (gram per desiliter). Berikut adalah julat normal hb bagi individu dewasa:

Tidak hamil: 12 hingga 15.8 g/dl atau 120 hingga 158 g/L

Trimester pertama
: 11.6 hingga 13.9 g/dl atau 116 hingga 139 g/L

Trimester kedua
: 9.7 hingga 14.8 g/dl atau 97 hingga 148 g/L

Trimester ketiga: 9.5 hingga 15 g/dl atau 95 hingga 150 g/L

Hb normal ibu hamil: Mengapa bacaan menurun?

Tahap hemoglobin yang menurun semasa
kehamilan
 dianggap normal. Ini kerana ketika hamil jumlah darah akan meningkat sebanyak 50% bagi membekalkan nutrien penting kepada
 bayi dalam kandungan
.

Menjelang minggu ke-8 kehamilan, paras plasma darah menjadi lebih tinggi berbanding sel darah merah pada ibu mengandung.

Disebabkan penurunan kepekatan sel darah merah ini, paras Hb akan menurun sehingga serendah 10.5g/dl.

Tetapi awas, jika paras Hb lebih rendah daripada yang dinyatakan, pemeriksaan doktor perlu dilakukan segera.

Kesan tahap hemoglobin rendah

Jika tahap hemoglobin rendah berbanding Hb normal ibu hamil, iaitu di bawah paras 10.5g/dl, ia boleh memberikan kesan kepada kesihatan ba
kal ib
u, seperti:

Berasa letih

Pening

Kulit dan bibir menjadi pucat

Mengalami
sesak nafas
 walaupun sedang berehat

Peningkatan kadar degupan jantung

Tangan dan kaki selalu sejuk

Kuku rapuh
 dan mudah patah

Keadaan ini boleh bertambah teruk jika paras hemoglobin semakin menurun. Jika ia turun sehingga 6g/dl, ibu mengandung mungkin
mengalami angina
.

Ia boleh menyebabkan sakit teruk pada bahagian dada yang perlahan-lahan merebak ke lengan, bahu dan leher kesan aliran darah yang tidak mencukupi ke jantung.

Hb normal ibu hamil: Petua meningkatkan tahap hemoglobin

Oleh sebab penurunan paras Hb semasa hamil adalah sesuatu yang boleh dijangka, anda perlu berjumpa doktor untuk mendapatkan pemeriksaan dan mengambil
suplemen zat besi
.

Melakukan perubahan dalam diet pemakanan juga boleh membantu mengatasi keadaan ini seperti pengambilan:

Sayuran berdaun gelap seperti bayam, buah-buahan kering, bijirin seperti barli – sumber zat besi terbaik

Buah-buahan yang kaya dengan zat besi seperti
jambu batu
, kiwi, pic, buah tin dan epal

Makanan kaya vitamin C untuk membantu penyerapan zat besi seperti oren, limau, raspberi dan kiwi serta sayuran seperti lada benggala, brokoli, tomato

Asid folik
 dan vitamin B kompleks  seperti avokado, bendi, salad, lobak dan taugeh membantu penghasilan sel darah merah seterusnya meningkatkan tahap Hb normal untuk ibu mengandung

Kalsium, gluten dan kafein yang berlebihan dipercayai menghalang penyerapan zat besi oleh tubuh. Jadi disarankan untuk mengehadkan pengambilan kopi/teh, alkohol, pasta dan produk gandum (gluten), parsli (asid oksalat) dan produk susu

Baca juga:

Hb normal ibu hamil: Tahap hemoglobin terlalu tinggi?

Tahap hemoglobin yang tinggi mungkin disebabkan oleh keadaan berkaitan jantung, paru-paru dan
buah pinggang
. Paras Hb wanita hamil juga boleh meningkat kerana:

 Dehidrasi

Kurang pengambilan cecair atau air boleh menyebabkan peningkatan mendadak hemoglobin.

 Erythrocytosis

Sekiranya atas sebab-sebab tertentu
ketika hamil
 menyebabkan kegagalan memenuhi keperluan tisu badan untuk mendapatkan oksigen, akan berlaku peningkatan dalam pengeluaran sel darah merah – sekali gus akan meningkatkan tahap Hb dalam badan.

 Terlebih suplemen zat besi

Tahap zat besi yang meningkat akan mengakibatkan peningkatan mendadak paras hemoglobin. Jadi elakkan pengambilan suplemen zat besi tanpa berunding dengan doktor.

Hb normal ibu hamil: Kesan tahap hemoglobin tinggi

Awas! Paras Hb yang tinggi ketika mengandung boleh mendatangkan bahaya, seperti:

Meningkatkan risiko
berat lahir rendah
 atau LBW (
low birth weight
)

Jika berlaku semasa trimester satu dan dua, ia boleh menyebabkan janin mengalami
small for gestational age
(saiz kecil untuk usia kehamilan)

Jika paras Hb melebihi 14g/dl semasa trimester ke-2, wujud
risiko preeklampsia

Peningkatan kepekatan darah boleh menjejaskan pengaliran darah dalam badan ibu. Kesannya darah mungkin tidak sampai ke plasenta, sekali gus menghalang perkembangan sihat bayi

Mengatasi masalah hemoglobin tinggi

Tiada sebarang remedi di rumah untuk mengatasi
masalah hemoglobin
 tinggi ini. Sebaliknya ia perlu mendapat rawatan pakar. Ini kerana anda perlu dipantau dengan teliti bagi menentukan pilihan rawatan bersesuaian.

Penjagaan pemakanan seimbang dapat membantu mengawal tahap hemoglobin semasa hamil. Jika terdapat sebarang pertanyaan mengenai tahap hb normal untuk ibu mengandung, berundinglah dengan doktor untuk lebih kepastian.


Bagaimana Memilih Produk Kecantikan yang Selamat dan Berkesan?

Produk kecantikan yang selamat dan berkesan sudah pasti menjadi aspek penting bagi semua orang. Malahan, tiada siapa pun yang mahu berbelanja ke atas produk kecantikan yang mendatangkan lebih banyak kemudaratan daripada kebaikan. Keselamatan suatu produk kecantikan adalah pertimbangan paling utama jika anda ingin memaksimumkan manfaat pilihan produk kecantikan anda.

Terdapat petunjuk yang boleh membimbing anda dalam mencari produk kecantikan yang selamat dan berkesan. Dan dalam artikel ini, anda akan mendapat maklumat yang luas tentang keselamatan produk kecantikan, bahan
kosmetik
 toksik dan bahaya menggunakannya, serta beberapa petua bagaimana anda boleh bebas dari kesan kosmetik berbahaya.

Memahami Produk Kecantikan yang Selamat dan Berkesan

Memahami label produk kecantikan

Satu langkah penting untuk memastikan keselamatan produk kecantikan adalah memahami label kosmetik yang dipaparkan. Walau bagaimanapun, untuk memastikan keselamatan produk kecantikan, anda tidak boleh mengabaikan kepentingan mengetahui bahan-bahan yang digunakan dalam produk kosmetik atau penjagaan
kulit
.

Menterjemahkan bahan-bahan yang terdapat dalam kosmetik memerlukan pengetahuan mengenai terminologi yang digunakan oleh syarikat-syarikat kecantikan. Bagi membimbing anda mengungkap mesej di sebalik label produk kecantikan, berikut tafsiran simbol yang paling biasa yang anda lihat dalam produk kecantikan.

Api (
Flame)

Produk adalah mudah terbakar. Anda biasanya akan menemui simbol ini pada semburan rambut aerosol, syampu kering, pelindung matahari, cat
kuku
, dan penghilang cat kuku.

Penutup terbuka (
Open jar)

Ini adalah menunjukkan tempoh masa produk boleh digunakan dengan selamat selepas tempoh anda membukanya. Ini bermakna bahawa kepekatan dan potensi produk tidak lagi aktif atau stabil dari sepanjang masa.

Jam pasir (
Hourglass)

Simbol ini menandakan
“Best Before Date’
 dan anda harus memerhatikan bahawa tarikh terkini tidak melepasi tarikh akhir yang telah dinyatakan.

Simbol dianggarkan (
Estimated symbol)

Walaupun simbol ini tidak diperlukan oleh FDA atau E.U., ia adalah salah satu simbol yang perlu diperhatikan kerana ia menunjukkan pematuhan pengeluar dengan peraturan E.U. dari segi jumlah kebanyakan produk kecantikan.

Anak panah (
Chasing arrows)

Ini adalah simbol universal yang mempunyai makna yang berbeza. Ini menunjukkan bahawa pembungkusan itu boleh di
kitar semula
. Walau bagaimanapun, apabila simbol muncul dengan peratusan, ia sebenarnya menunjukkan bahagian pembungkusan yang dibuat adalah daripada bahan kitar semula.

Titik hijau (
Green dot)

Simbol titik hijau tidak menandakan bahawa pembungkusan dibuat daripada bahan kitar semula. Sebaliknya, ia memberitahu bahawa perbadanan telah menyumbang jumlah tertentu untuk menyokong kitar semula.

Arnab melompat (
Leaping bunny)

Simbol arnab melompat adalah jaminan bahawa produk dan semua ramuan yang digunakan di dalamnya tidak diuji pada haiwan.

Bahan Perlu Dielakkan bagi Menghasilkan Produk Kecantikan yang Selamat dan Berkesan

Pelbagai produk kecantikan seperti kosmetik, syampu, losyen dan lain-lain produk penjagaan diri yang diletakkan pada tubuh boleh menjadi buruk sama seperti kandungan bahan yang terkandung di dalamnya.

Bahan-bahan yang terdapat dalam pencuci muka, pelindung matahari dan banyak lagi telah dikaitkan dengan segala-galanya daripada gangguan hormon kepada kanser, dan apa yang lebih teruk ialah ia memasuki aliran darah anda apabila digunakan pada kulit atau rambut.

Walaupun terdapat banyak kajian dengan perspektif yang berbeza mengenai topik ini, semua orang boleh bersetuju bahawa menggunakan produk semula jadi atau yang lebih baik lagi, membuat sendiri produk penjagaan kulit adalah pertaruhan yang paling selamat untuk anda dan alam sekitar.

Berikut adalah bahan-bahan yang perlu dielakkan.

Sodium lauryl sulfate
 (SLS)

SLS telah terbukti menyebabkan atau menyumbang kepada kerengsaan kulit, kuman luka, gangguan keseimbangan minyak semula jadi kulit dan kerosakan mata. Ia juga dipercayai secara meluas menjadi penyumbang utama jerawat (terutama jerawat sistik) di sekitar mulut dan dagu.

Ia ditemui di dalam syampu, sabun badan, asas solekan (
foundation
), pencuci mulut dan ubat gigi.

Butylated hydroxyanisole
 (BHA)

Program Toksikologi Negara mengklasifikasikan BHA sebagai “semestinya dijangkakan menjadi
karsinogen
 manusia’. Ia boleh menyebabkan pendepigmenan (pengeluaran pigmen terutamanya daripada kulit secara kimia atau fizikal) kulit. Dalam kajian haiwan, BHA menyebabkan kerosakan hati dan
kanser
 perut seperti papilloma dan karsinoma, serta mengganggu perkembangan sistem pembiakan normal dan tahap
hormon
 tiroid. Kesatuan Eropah menganggapnya tidak selamat dalam wangian.

Bahan ini ditemui dalam produk pengelupasan dan wangian.

Triclosan
dan
triclocarban

Triclosan adalah semua keberangan atau kemarahan sebagai produk antibakteria yang terjadi pada mana-mana pada tahun 1990-an. Malah FDA bersetuju bahawa tidak ada manfaat kesihatan kepada manusia yang menggunakan triclosan, dan pada tahun 2013, ia memutuskan bahawa pengeluar yang menggunakannya harus menunjukkan bahawa tidak ada kesan jangka panjang yang merugikan. Triclosan (dalam produk cecair) dan triclocarban (dalam sabun bar) telah dikaitkan dengan gangguan
hormon
, rintangan bakteria, gangguan fungsi
otot
, gangguan fungsi imun dan peningkatan alergi. Sebaliknya, gunakan agen antibakteria dan antiseptik semula jadi seperti minyak pokok
teh
.

Bahan ini ditemui dalam
ubat gigi
,
deodoran
 dan sabun antibakteria.

Aminophenol, Diaminobenzene, Phenylenediamine
 (Coal Tar)

Menurut
National Toxicology Program
 dan
International Agency for Research on Cancer,

coal tar
, hasil sampingan pemprosesan arang batu adalah karsinogen manusia yang diketahui. Pedandan rambut dan profesional lain terdedah kepada bahan kimia ini dalam pewarna rambut hampir setiap hari. Eropah telah mengharamkan banyak ramuan ini dalam pewarna rambut. Walaupun sekatan FDA
coal tar
 dalam produk khusus seperti syampu kelemumur dan
psoriasis
, keselamatan jangka panjang produk ini tidak ditunjukkan.

Bahan ini ditemui pada pewarna rambut dan syampu.

Parabens

FDA mengakui beberapa kajian yang menghubungkan paraben, yang mana meniru estrogen, risiko
kanser
 payudara, kanser kulit dan penurunan jumlah sperma, tetapi tidak memutuskan bahawa ia berbahaya. Menurut European Commission’s Scientific Committee on Consumer Products, rantaian paraben yang lebih lama seperti propyl dan butyl paraben dan yang lain seperti
isopropyl
dan
isobutylparabens
, boleh mengganggu sistem endokrin dan menyebabkan gangguan pembiakan dan perkembangan.

Bahan ini ditemui dalam alat solek, pelembap, gel pencukur, syampu, pelincir peribadi dan produk semburan tan.

 Hydroquinone

FDA memberi amaran bahawa bahan kimia pelunturan kulit ini boleh menyebabkan penyakit kulit yang dipanggil ochronosis, dengan “luka-luka dan tidak dapat dipulihkan’, lesi biru hitam pada kulit yang terdedah. Pelembap kulit yang diimport secara haram boleh mengandungi
merkuri
, yang boleh meracuni orang dewasa dan kanak-kanak dan bertoksik semasa kehamilan. Berhati-hati dengan pelembap kulit yang diimport, jangan beli produk tanpa bahan yang dilabelkan dengan jelas dan sentiasa mengelakkan produk dengan merkuri, calomel, mercurio atau mercurio chloride.

Bahan ini ditemui pada pelembap kulit.

 Polyethylene/PEGs

Manik-manik plastik kecil di muka atau
skrub
 bibir dan pembersihan pengelupasan diperbuat daripada polietilena (digunakan kerana ia lebih lembut pada kulit daripada pengelupasan semula jadi seperti kulit walnut). Bahan kimia sintetik ini sering dicemari dengan 1,4-dioksana, yang mana kerajaan A.S. menganggap karsinogen manusia yang mungkin dan menembusi kulit. Polietilena telah diperhatikan sebagai perengsaan kulit dan tidak boleh digunakan pada kulit pecah. Manik polietilena dalam scrub dan mandian badan juga tidak ditapis oleh sistem kumbahan, yang bermaksud ia boleh mengumpulkan bahan pencemar dan bergerak ke saluran air, di mana ia dimakan oleh ikan dan haiwan laut.

Bahan ini ditemui dalam skrub atau lulur, mandian badan, alat solek dan ubat gigi.

 Retinyl palmitate, retinyl acetate, retinoic acid
dan
retinol

Produk Retinol (sering dijumpai dalam produk anti penuaan) mempunyai kesan yang bertentangan dan menjadi karsinogenik di bawah sinaran matahari, menjadikannya lebih penting untuk hanya menggunakannya pada waktu malam dan untuk mengelakkan pelindung matahari yang mengandungi ramuan retinol.

Bahan ini ditemui pada pelembap, produk bibir, pelindung matahari, dan produk anti penuaan.

 Sulingan petroleum (
petroleum distillates)

Bahan-bahan kosmetik yang diekstrak petroleum boleh menyebabkan dermatitis dan sering tercemar dengan kekotoran penyebab kanser. Ia dihasilkan di kilang penapis minyak pada masa yang sama sebagai bahan bakar kereta, minyak pemanas dan bahan makanan kimia.

Bahan ini ditemui pada maskara.

 Wangian

Penyelidikan terbaru dari
Environmental Working Group
 dan
Campaign for Safe Cosmetics
 mendapati bahawa purata 14 bahan kimia dalam 17 produk wangian berjenama, tidak ada yang tersenarai pada label. Wangian boleh mengandungi gangguan hormon dan merupakan antara 5 alergen teratas di dunia. Sebaiknya jika boleh, dapatkan produk kecantikan yang bebas wangian.

Bahan ini ditemui pada pelembap, deodoran, losyen, krim muka, syampu dan perapi.

Oxybenzone

Oxybenzone
adalah salah satu bahan kimia berisiko tinggi yang terdapat dalam pelindung matahari. Ia bertindak seperti estrogen dalam tubuh, mengubah pengeluaran sperma pada haiwan dan dikaitkan dengan endometriosis pada wanita. Kajian mengenai sel dan haiwan makmal menunjukkan bahawa
oxybenzone
dan metabolitnya boleh mengganggu sistem hormon. Sebaiknya, pilih pelindung matahari dengan zink oksida atau titanium oksida atau avobenzene.

Bahan ini ditemui pada pelindung matahari.

Dibutyl phthalate, toluene
 dan
formaldehyde

Bahan kimia ini dikenali sebagai “trio toksik,’ yang telah dikaitkan dengan kecacatan kelahiran, gangguan endokrin, sakit kepala dan masalah pernafasan, terutama mengenai pekerja salun kuku dan mereka yang sering mencantikkan kuku (manicure dan pedicure). Adalah dinasihatkan supaya wanita mengandung mengelakkan produk kuku.

Bahan ini ditemui pada cat kuku dan produk kuku lain.

Tip Produk Kecantikan yang Selamat dan Berkesan

 Ketahui tuntutan yang dikawal selia (dan yang tidak)

‘Hypoallergenic’, ‘dermatologically tested’, ‘no-tears formula’
, ‘untuk kulit yang sensitif’, ‘bebas haruman’, ‘semula jadi’ antara kebanyakan tuntutan pada losyen dan pembersih. Tuntutan yang tidak dikawal selia, disiasat atau dibuktikan oleh kerajaan atau pihak berkuasa pengawalseliaan.

Malah istilah ‘organik’ dikawal penggunaannya yang hanya di negara-negara tertentu dan aplikasinya (mengikut undang-undang setiap negara) sering membenarkan kelemahan dan jurang dalam bahan produk, yang boleh membenarkan bahan kimia yang mencurigakan dan bahan-bahan sintetik di dalam suatu produk.

 Mengenal pasti bahan berasal dari petroleum yang paling biasa digunakan

Banyak jenama komersial mengandungi derivatif petroleum. Antara yang lebih umum ialah:

Minyak Mineral a.k.a. Paraf fium Liquidum,

Petrolatum a.k.a. Petroleum Jelly,

Propylene Glycol, PEG (Polyethylene Glycol),

Polysorbates (biasanya diikuti oleh nombor) dan DEA / MEA / TEA.

Sebab ia digunakan adalah kerana ianya murah, banyak dan boleh bertahan cukup lama di rak. Kelemahannya? Ia berisiko tercemar dengan karsinogen semasa pembuatan dan dikaitkan dengan kenaikan alergi. Lebih teruk, ia sendiri karsinogen dan dikenali toksin yang digunakan secara terus ke kulit pada setiap hari.

 Berhati-hati dengan pengawet yang digunakan

Pengawet adalah perlu untuk memanjangkan hayat produk tetapi terdapat spektrum pengawet yang digunakan dari semula jadi hingga sintetik. Malah ada juga yang diragukan sejak kebelakangan ini.

Parabens (seperti
methylparaben, ethylparaben, butylparaben
 dan
propylparaben
) telah dikaitkan dengan tumor dalam payudara dan kulit, dan kemungkinan sebagai ‘penyebab endokrin’ dalam meniru hormon.

Phenoxyethanol, pengawet yang biasa digunakan dalam produk semula jadi dan organik yang dikenali untuk menekan sistem saraf pusat.

Benzyl alcohol, pengawet yang biasa digunakan dalam produk arus perdana dan semula jadi yang telah dikaitkan dengan alahan bersentuhan.

 Elakkan wangian yang tidak perlu

Wangian sintetik yang terdiri daripada kebanyakan bahan wangian dalam produk penjagaan kulit. Kebanyakannya adalah sebatian sintetik yang berasal dari petroleum, serta tar arang batu (
coal tar)
. Ini termasuk VOC (sebatian organik meruap) yang dikaitkan dengan kanser, kecacatan kelahiran, gangguan sistem saraf pusat dan tindak balas alahan.

Penyelidikan telah menunjukkan bahawa bahan kimia udara ini mempunyai akses langsung ke otak dan sistem dalaman melalui saluran hidung. Minyak pati, yang digunakan dalam kebanyakan produk semula jadi untuk tujuan pewangi, telah ditunjukkan dapat memancarkan bahan kimia yang sama apabila digunakan secara berlebihan.

 Mula membaca label dan pilih bahan yang anda kenali

Peraturan yang baik adalah jika anda tidak mahu meletakkan sesuatu pada mulut, kemungkinan lebih baik untuk tidak meletakkannya pada kulit anda atau anak anda. Ini kerana apa yang digunakan pada kulit setiap hari sudah tentu sepatutnya perlu mempunyai bahan yang baik.

Malah, sesetengah bahan yang berasal dari semula jadi kurang bermanfaat daripada penampilannya.

Sodium lauryl / laureth sulphate
 dan
cocamidopropyl betaine,
 kedua-duanya berasal dari minyak kelapa, diketahui merengsakan kulit dan menyebabkan reaksi alergi.

Cocamide DEA / MEA
 dikenali sebagai merengsa kulit dan karsinogen berpotensi.

Lauryl glucoside
 dan
decyl glucoside
 (kedua-duanya berasal dari sumber sayur-sayuran) masih belum diuji untuk keselamatan.

Produk Kecantikan yang Selamat dan Berkesan, Mengapa Perlukan Produk Organik?

Sama seperti anda menyihatkan badan anda dengan makanan organik, kulit anda perlu dijaga dengan produk kecantikan organik. Banyak produk kecantikan bukan organik di pasaran hari ini dimasukkan sejumlah bahan kimia yang menakutkan.

Terdapat bahan-bahan kecantikan semula jadi yang boleh digunakan untuk menggantikan bahan toksik yang terdapat dalam produk penjagaan diri yang mana membebaskan anda daripada ketakutan dan kebimbangan yang membawa kesan-kesan yang berkemungkinan.

Berikut senarai bahan kecantikan semula jadi yang paling popular yang dengan mudah boleh menggantikan bahan toksik.

Minyak argan:
 Dikenali sebagai ramuan yang boleh melawan kedutan, minyak argan adalah bahan semula jadi yang berfungsi sebagai penghidrat untuk menyumbang dalam mendapatkan kulit yang kelihatan muda. Ejen antiradang menjadikannya ubat yang berkesan untuk jerawat. Ia kaya dengan vitamin E atau tocopherol, vitamin larut lemak yang bertindak sebagai antioksidan yang ampuh.

Minyak ros:
 Minyak penghidratan yang membantu kulit berseri sementara turut mempunyai sejumlah vitamin C.

Oat:
 Salah satu ramuan yang paling popular yang dipercayai oleh orang ramai selama ini. Selain menyediakan penghidratan kulit, oat juga berkesan dalam merawat gout, ruam, terutama dengan tahap beta-glucan yang tinggi.

Jojoba:
 Bahan kecantikan ini mempunyai bahan yang menyerupai sebum yang dirembeskan oleh kulit, yang menjadikannya hidrator terbaik yang secara semula jadi boleh melembapkan tubuh. Ia juga berfungsi untuk meningkatkan keanjalan kulit, sambil mencegah dehidrasi. Sesuai untuk kulit kering dan yang berjerawat.

Calendula:
 Bahan kecantikan semula jadi ini dikenali dengan sifat penyembuhan kulitnya. Ia juga membantu mengurangkan kemerahan kulit. Calendula berkesan dalam merawat dan menghalang akne, walau bagaimanapun, lebih banyak kajian diperlukan terutama keatas manusia untuk menyokong keberkesanannya.

Lavender
: Membantu melembapkan kulit dan juga mempunyai aroma yang bagus. Walau bagaimanapun, satu perkara penting untuk diperhatikan tentang lavender adalah ia mempunyai bahan antiseptik yang dapat membantu membasmi luka.

Madu:
 Selain daripada sifat antiseptiknya,
madu
 dapat digunakan sebagai pelembap dan bahkan boleh membantu melawan kerosakan kulit dan tanda-tanda penuaan.

Lidah buaya:
 Lidah buaya bukan sahaja berkesan dalam melawan selaran matahari, ia juga boleh membantu melawan jerawat dan tanda-tanda penuaan. Dalam penyelidikan yang dijalankan, ia telah mendedahkan bahawa lidah buaya mempunyai sifat penyembuhan yang menjadikannya ubat yang berkesan untuk kecacatan.

Pokok teh:
 Pokok teh adalah antiseptik yang sangat baik dan digunakan sebagai alternatif yang boleh membantu melawan jerawat.

Alga:
 Ekstrak alga berfungsi sebagai pelembab kulit, tetapi ia juga boleh berkesan untuk mengurangkan kerosakan matahari dan juga kulit.

Kesimpulannya, terdapat banyak pilihan produk kecantikan dan penjagaan diri yang tersedia di pasaran hari ini, dan ia akan terpulang kepada anda untuk menentukan pilihan yang tepat dan bersesuaian dengan keadaan anda. Bagaimanapun, sekiranya anda mempunyai sebarang masalah berkaitan kulit, sebaiknya berbincang dengan doktor anda terlebih dahulu sebelum mencuba sesuatu produk.


Patah Lengan Bawah

Definisi

Apakah itu patah lengan bawah?

Lengan bawah (hujung lengan) adalah kawasan antara siku dan pergelangan tangan.

Ia terdiri daripada dua tulang: ulna dan radius. Ulna bermula dari hujung siku ke jari kecil di sisi pergelangan tangan.

Radius adalah yang tulang yang lebih besar antara dua tulang lengan dan bermula dari siku ke pergelangan tangan pada sisi ibu jari.

Patah tulang lengan boleh jadi hanya retak sedikit, atau boleh patah dalam serpihan-serpihan kecil.

Serpihan tulang yang patah mungkin tersusun dalam satu barisan atau mungkin tersesar jauh dari tempat asalnya.

Dalam beberapa kes, tulang boleh patah sehingga fragmen tulang menonjol keluar dari kulit atau luka menembusi tulang yang patah.

Ini dipanggil patah terbuka dan memerlukan rawatan perubatan segera kerana terdapat risiko jangkitan.

Patah tulang lengan lebih biasa berlaku dalam kalangan orang dewasa semasa kecederaan lengan bawah kerana daya yang kuat diperlukan untuk memecahkan radius atau ulna di tengah-tengah tulang.

Apabila hanya satu tulang di lengan yang patah, biasanya tulang tersebut adalah ulna – yang merupakan kesan daripada pukulan langsung ke luar lengan anda apabila anda menggunakan lengan anda semasa mempertahankan diri anda.

Adakah patah lengan biasa berlaku?

Keretakan pangkal lengan akaun untuk kebanyakan patah kaki.

Fraktur pergelangan tangan adalah patah lengan yang paling biasa. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom patah lengan bawah?

Simptom-simptom patah lengan bawah adalah:

Sakit lengan yang bertambah buruk apabila berlaku pergerakan pergelangan tangan atau siku

Sakit atau bengkak pada lengan bawah, pergelangan tangan atau tangan

Ketidaknormalan yang ketara, seperti lengan atau pergelangan tangan yang kelihatan bengkok

Kesukaran menggunakan atau menggerakkan lengan secara normal

Kehangatan, lebam atau kebas pada lengan atau pergelangan tangan

Rasa kebas di tangan

Mungkin terdapat beberapa gejala yang tidak disenaraikan di atas.

Jika anda mempunyai sebarang kebimbangan tentang sebarang gejala, sila berjumpa dengan doktor anda.

Bilakah saya perlu berjumpa dengan doktor?

Jika anda mempunyai sebarang tanda atau gejala yang disenaraikan di atas atau mempunyai sebarang pertanyaan, sila berunding dengan doktor anda.

Tubuh setiap orang bertindak secara berbeza. Langkah yang terbaik adalah untuk membincangkan dengan doktor anda apa yang terbaik untuk keadaan anda.

Punca

Apakah yang menyebabkan patah lengan bawah?

Penyebab utama patah lengan bawah adalah:

Pukulan langsung

Jatuh dengan mendepakan lengan, biasanya semasa bersukan atau semasa jatuh dari tempat tinggi

Kemalangan kereta atau motosikal

Faktor-faktor risiko

Apakah yang meningkatkan risiko saya untuk mengalami patah lengan bawah?

Terdapat banyak faktor risiko untuk patah lengan bawah, seperti:

Osteoporosis (lebih biasa dalam kalangan wanita berbanding lelaki)

Maglinan (fraktur patologi)

Diagnosis & rawatan

Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut.

Bagaimanakah patah lengan bawah didiagnosis?

Kebanyakan orang dengan patah lengan bawah akan pergi ke pusat jagaan kecemasan atau bilik kecemasan untuk rawatan awal.

Pemeriksaan fizikal dan sejarah perubatan

Adalah penting untuk doktor anda mengetahui keadaan kecederaan anda.

Sebagai contoh, jika anda jatuh dari tangga, dari ketinggian apakah anda jatuh?

Begitu juga adalah penting untuk doktor anda mengetahui jika anda mengalami sebarang kecederaan lain dan jika anda mempunyai masalah perubatan lain, seperti diabetes.

Doktor anda juga perlu tahu sama ada anda sedang mengambil apa-apa ubat.

Setelah membincangkan simptom dan sejarah perubatan anda, doktor anda akan melakukan pemeriksaan yang teliti. Doktor anda akan:

Memeriksa kulit anda untuk melihat jika terdapat sebarang luka daripada kecederaan. Serpihan tulang boleh menembusi kulit dan menyebabkan ia melecet. Ini membawa kepada peningkatan risiko jangkitan

Palpat (merasa) di sekeliling lengan anda untuk menentukan sama ada terdapat kenyerian yang lain. Ini boleh menunjukkan kecederaan atau patah tulang yang lain

Memeriksa nadi anda di pergelangan tangan untuk memastikan aliran darah yang baik dapat melalui lengan bawah ke tangan anda

Memeriksa untuk melihat sama ada anda boleh menggerakkan jari dan pergelangan tangan anda, dan boleh merasa sesuatu dengan jari anda. Kadangkala, kecederaan saraf mungkin turut berlaku berserta dengan patah tulang, yang boleh mengakibatkan rasa lemah dan kebas pergelangan tangan

Doktor mungkin memeriksa bahu, lengan atas, siku, pergelangan tangan, dan tangan anda, walaupun anda hanya mengadu sakit di lengan

Sinar-X

Sinar-X adalah teknik pengimejan diagnostik yang paling biasa dan meluas.

Sinar-X boleh menunjukkan jika tulang patah dan sama ada terdapat sesaran (jurang di antara tulang patah).

Sinar-X juga boleh menunjukkan berapa banyak serpihan patah tulang yang ada.

Bagaimanakah patah lengan bawah dirawat?

Rawatan tulang patah mengikut satu peraturan asas: bahagian/serpihan yang patah mesti diletakkan semula ke kedudukan yang asal dan dihalang daripada bergerak sehingga ia sembuh.

Oleh kerana radius dan ulna bergantung kepada satu sama lain untuk sokongan, adalah penting untuk menstabilkan kedua-duanya dengan betul.

Jika tulang-tulang tersebut tidak dijajarkan dengan tepat semasa penyembuhan, ini boleh menyebabkan masalah di masa akan datang dengan pergerakan pergelangan tangan dan siku.

Kebanyakan kes patah lengan bawah di kalangan orang dewasa memerlukan pembedahan untuk memastikan tulang stabil dan disusun dengan betul untuk memastikan penyembuhan berjaya.

Rawatan segera

Semasa anda berada di dalam bilik kecemasan, doktor mungkin cuba menyusun semula tulang buat sementara waktu, bergantung pada sejauh mana bahagian / kepingan-kepingan tulang tidak tersusun.

“Reduksi’ adalah istilah teknikal untuk proses di mana doktor akan menyusun semula kepingan-kepingan tersebut di tempatnya.

Ini bukanlah prosedur pembedahan. Kesakitan anda akan dikawal dengan ubat.

 Selepas itu, doktor anda akan memasang splin (seperti kas) pada lengan bawah anda dan menggunakan sling untuk mengekalkan kedudukan lengan anda.

Splin boleh diketatkan atau dilonggarkan, bukan seperti kas penuh dan membolehkan proses pembengkakan berlaku dengan selamat.

Adalah sangat penting untuk mengawal pergerakan tulang yang patah.

Menggerakkan tulang yang patah boleh menyebabkan kecederaan tambahan pada tulang, saluran darah berhampiran, dan saraf atau tisu lain yang mengelilingi tulang.

Rawatan segera tambahan termasuk meletakkan ais untuk membantu mengurangkan bengkak, dan memberikan anda ubat tahan sakit.

Rawatan tanpa bedah

Sekiranya hanya satu tulang yang patah dan ia masih tersusun dengan baik, mungkin ia boleh dirawat dengan kas atau pendakap.

Doktor anda akan memantau dengan teliti proses penyembuhan tulang patah, dan anda perlu kembali ke klinik untuk menjalani sinar-X.

Jika tulang yang patah bertukar kedudukan, anda mungkin memerlukan pembedahan untuk meletakkan tulang kembali bersama di tempat asalnya.

Rawatan pembedahan

Apabila tulang lengan kedua patah, atau jika tulang telah menembusi kulit (fraktur terbuka), pembedahan biasanya diperlukan.

Kerana peningkatan risiko jangkitan, fraktur terbuka biasanya dijadualkan untuk pembedahan dengan segera.

Pesakit biasanya diberi antibiotik melalui urat (intravena) di dalam bilik kecemasan, dan mungkin menerima suntikan tetanus. Semasa pembedahan, luka dari kecederaan akan dibersihkan sepenuhnya.

Tulang yang patah biasanya dibetulkan semasa pembedahan yang sama.

Sekiranya kulit di sekitar tulang anda yang patah tidak mengalami kecederaan, doktor anda mungkin mengesyorkan supaya tunggu untuk bengkak susut dahulu sebelum menjalani pembedahan.

Memastikan lengan anda tidak bergerak dan ditinggikan selama beberapa hari akan mengurangkan bengkak.

Ini juga memberikan masa untuk kulit yang telah diregang peluang untuk pulih.

Reduksi terbuka dan fiksasi internal (dalaman) dengan plat dan skru. Ini adalah jenis pembedahan pembaikan yang paling biasa bagi patah lengan bawah.

Sepanjang prosedur jenis ini, serpihan tulang terlebih dahulu dialihkan semula (direduksi) ke penjajaran normal tulang-tulang tersebut .

Tulang-tulang tersebut disambungkan bersama dengan skru dan plat logam khas yang dilekatkan pada permukaan luar tulang.

Reduksi terbuka dan fiksasi dalaman dengan rod. Semasa prosedur ini, rod logam yang direka khas dimasukkan melalui ruang sumsum di pusat tulang.

Fiksasi luaran. Jika kulit dan tulang mengalami kerosakan teruk, menggunakan plat dan skru dan insisi yang besar boleh menambahkan kerosakan kepada kulit. Ini boleh mengakibatkan jangkitan.

Dalam kes ini, anda boleh dirawat dengan penetap luaran. Dalam jenis pembedahan ini, pin logam atau skru dimasukkan ke dalam tulang di atas dan di bawah tapak yang patah.

Pin dan skru dipasang ke bar di luar kulit. Alat ini adalah rangka penstabilan yang memegang tulang dalam kedudukan yang betul supaya ia dapat sembuh.

Perubahan gaya hidup & remedi di rumah

Apakah beberapa perubahan gaya hidup atau remedi di rumah yang dapat membantu saya menguruskan lengan bawah yang patah?

Sila berbincang dengan doktor anda untuk mendapatkan maklumat lanjut.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Kebaikan Anak Bermain di Luar Rumah

Dianggarkan, kanak-kanak masa kini hanya meluangkan masa 30 minit sahaja dalam sehari bermain di luar rumah. Selebihnya, lebih tujuh jam daripada waktu mereka setiap hari tertumpu kepada skrin televisyen ataupun gajet. Jadi, tidak hairanlah mengapa ramai kanak-kanak sekarang mengalami masalah obesiti dan ADHD. Tanpa berpeluh, berlari, memanjat, melompat dan melakukan aktiviti-aktiviti yang sinonim untuk perkembangan mereka, kanak-kanak ini akan berubah bentuk tubuh dan mudah rasa tertekan kerana tidak berhubung dengan dunia luar. Jadi, mari kita lihat apakah manfaat atau kebaikan bermain di luar kepada kanak-kanak.

Melegakan stres

Kajian dari dua orang pakar psikologi persekitaran di Universiti Cornell menemukan bahawa membesar dengan dikelilingi alam sekitar adalah faktor signifikasi kepada kesihatan emosi dan mental kanak-kanak. Dengan bermain di luar, anak anda dapat menikmati kehijauan alam, sekali gus menghilangkan tekanan mereka apabila asyik terperap di dalam rumah. Jangan ingat kanak-kanak tidak mengalami stres, Mama!

Mendapat sumber vitamin D utama

Perkara paling penting membenarkan anak bermain di luar adalah supaya mereka terdedah kepada matahari. Sinaran matahari adalah sumber terbaik untuk vitamin D. Jadi, dengan membawa anak anda bermain di luar, dia akan mendapat sumber utama vitamin D. Kajian daripada American Academy of Pediatrics menunjukkan bahawa kebanyakan kanak-kanak masa kini tidak mendapat vitamin D yang mencukupi. Kekurangan vitamin penting ini akan menyebabkan masalah pada tulang kanak-kanak, masalah diabetes dan penyakit jantung.

Menajamkan daya penglihatan

Menurut kajian dalam Optometry and Vision Science, kanak-kanak yang bermain di luar mempunyai tahap penglihatan yang lebih baik berbanding kanak-kanak yang sering menghabiskan masa di ruangan tertutup atau dalam rumah. Pakar berpendapat hal ini mungkin kerana faktor sinaran cahaya luar yang lebih terang kepada kanak-kanak.

Meningkatkan kekuatan sistem imun tubuh

Salah satu sebab mengapa ibu bapa tidak mahu anak bermain di luar adalah kerana kekotoran yang ada di luar rumah. Namun, sebenarnya, kanak-kanak perlu terdedah kepada kekotoran dan kuman bagi membantu sistem imun tubuh mereka berkembang dengan baik.

Mengelakkan masalah obesiti

Banyak kajian yang menunjukkan bahawa kanak-kanak yang bermain di luar adalah aktif dari segi fizikal, bermakna ia bukan sahaja baik untuk mengelakkan mereka obesiti semasa kecil, bahkan juga boleh memperbaiki tahap kolesterol, tekanan darah, dan kepadatan tulang.

Mengurangkan simptom ADHD

Menurut satu kajian, dengan meluangkan masa bermain di kawasan hijau akan dapat mengurangkan simptom penyakit ADHD, iaitu bersikap leka dan impulsif. Dengan meluangkan masa bermain di luar, kanak-kanak akan banyak bergerak dan meningkatkan tahap tumpuan mereka.

Mengembangkan kemahiran sosial

Tahukah anda, bermain di luar rumah dapat membantu mengembangkan kemahiran sosial anak anda? Contohnya, jika anda membawa mereka ke taman permainan, anda akan lihat bagaimana anak anda belajar berkawan dengan rakan sebayanya, belajar berkongsi mainan dan berkerjasama, serta belajar bertolak-ansur.

Oleh itu, kembalikanlah alam kanak-kanak seperti mana yang ibu bapa anda lakukan dahulu. Bawa anak anda ke luar rumah dan bermain!


Minggu 41

Perkembangan bayi

Bagaimana perkembangan bayi dalam kandungan?

Bayi anda sekarang bersaiz seperti sebiji buah nangka, dengan panjang lebih 50 cm dan berat 3.6 kg. Walaupun bayi selesa berada dalam rahim anda, namun si manja tidak boleh berada di dalam selama-lamanya. Kebanyakan doktor tidak akan membiarkan anda melebihi dua minggu daripada tarikh jangkaan bersalin anda kerana ia boleh meningkatkan risiko komplikasi kepada anda dan bayi.

Bayi yang lahir pada 42 minggu kehamilan dan lebih boleh mengalami kulit kering, menggelupas, dan berkedut; kuku panjang; pertumbuhan rambut lebat; serta kurang sebum di sekeliling badan. Bayi juga akan mengalami malnutrisi dan lapisan lemak subkutin yang nipis.

Perubahan tubuh badan

Bagaimanakah perubahan badan saya?

Anda pasti berasa cemas apabila bayi masih lagi belum mahu keluar sungguhpun tarikh jangkaan bersalin anda sudah lepas. Apatah lagi jika keluarga dan rakan anda asyik bertanyakan tentang keadaan anda. Jangan risau – anda tidak akan selamanya hamil. Ini juga peluang baik untuk anda pergi sendiri ke hospital pada minggu ini, dan jika anda masih belum boleh bersalin, anda akan diinduksi bersalin sebelum minggu ke 42, atau lebih awal jika anda atau bayi mengalami sebarang masalah.

Apakah yang perlu saya beri perhatian?

Kira-kira 5 hingga 6 peratus wanita mengalami hamil terlebih bulan
(prolonged pregnancy)
, iaitu tiga minggu atau lebih daripada tarikh jangkaan bersalin mereka. Bayi yang lahir pada 42 minggu kehamilan dan selebihnya boleh mengalami kulit kering dan selalunya lebih berat badan. Menunggu terlalu lama untuk bersalin juga boleh meningkatkan risiko jangkitan dalam rahim anda, yang boleh membahayakan bayi ataupun menyebabkan kematian bayi semasa lahir.

Pertemuan dengan doktor

Apa yang harus saya maklumkan pada doktor?

Doktor akan berbincang dengan anda tentang suntikan induksi bersalin jika bayi anda masih belum mahu keluar pada minggu hadapan ataupun lebih awal, atau jika ada masalah. Bagaimanapun, kebanyakan doktor tidak akan membiarkan anda menunggu bersalin sehingga dua minggu melepasi tarikh jangkaan bersalin anda, kerana akan meletakkan anda dan bayi pada risiko komplikasi.

Ujian pranatal

Kaedah yang doktor anda gunakan untuk induksi bersalin bergantung kepada keadaan serviks anda. Jika serviks anda belum mula melembut, mengurang, atau terbuka, anda dianggap masih belum bersedia untuk bersalin. Dalam kes seperti ini, doktor akan menggunakan sama ada kaedah hormon ataupun mekanikal untuk menyediakan serviks anda sebelum induksi. Bergantung pada keadaan anda, prosedur boleh merangkumi pelurutan atau memecahkan membran anda, atau menggunakan ubat seperti oksitosin untuk memulakan kontraksi. Jika kesemua kaedah ini tidak berjaya, anda perlu menjalani pembedahan c-section.

Kesihatan & keselamatan

Bagaimana untuk memastikan keselamatan semasa hamil?

Mencuci pakaian bayi

Sebelum bersalin, anda digalakkan untuk mencuci barangan bayi seperti pakaian, selimut dan barang lain yang boleh menyentuh kulit bayi anda. Ini mungkin kelihatan tidak perlu tetapi pakar berpendapat anda perlu mencuci kelengkapan bayi sebelum si manja menggunakannya. Disebabkan material pakaian baru yang masih kasar, jadi kulit lembut bayi anda mungkin akan merengsa jika anda memeluknya secara tiba-tiba.

Lebih tempoh kehamilan

Anda tidak boleh melakukan apa-apa jika sudah lebih tempoh kehamilan. Kaedah lain seperti ubat herba, rangsangan puting dan minyak untuk mempercepatkan kelahiran boleh menyebabkan anda mengalami kontraksi, berisiko untuk anda dan bayi serta membuatkan anda sakit keterlaluan. Kebanyakan doktor akan memberikan anda induksi bersalin, selalunya di antara minggu ke-41 dan 42 untuk menamatkan kehamilan anda.

Bagaimanakah perkembangan bayi anda pada minggu hadapan?

Hello Health Group
 tidak memberikan sebarang khidmat nasihat, diagnosis atau rawatan perubatan.


Wow! Mi Segera Malaysia Antara Yang Terenak Di Dunia?

wMi segera dari Malaysia antara yang tersedap di dunia? Betul ke berita ni? Ya, baru-baru ini pada 5 November 2019, Los Angeles Times telah mengeluarkan L.A. Times Instant Ramen Power Rankings yang menyenaraikan beberapa jenis mi segera dengan rasa terbaik di seluruh dunia.

Ranking kedua dan ketujuh mi segera terbaik

Dua jenis mi segera dari jenama MyKuali dan satu dari jenama Ibumie telah disenaraikan masing-masing di tempat kedua, kelima dan ketujuh bagi mi segera dengan rasa terenak. MyKuali Penang White Curry diletakkan pada kedudukan kedua selepas Indomie Ayam Barbeku dari Indonesia. Menurut penerangan daripada
ranking
 tersebut, MyKuali diketahui sebagai sebuah syarikat yang menghasilkan beberapa produk mi terbaik. Bagi perisa
Penang White Curry
 ini, mereka berpendapat bahawa ia mempunyai perisa makanan laut yang mendalam, sedikit manis dan mempunyai rasa santan. Selain itu, satu lagi jenis mi segera MyKuali yang berada dalam ranking ialah MyKuali Penang Spicy Prawn yang diletakkan pada kedudukan ketujuh. Perisa ini juga dikatakan mempunyai rasa makanan laut yang mendalam dengan rempah yang kuat yang memberikan warna merah pada sup mi tersebut. Bagi Ibumie Mi Goreng Perisa Kari Kapitan, ia dianggap sebagai “mi kering yang sangat memuaskan”. Gabungan antara rasa manis dan pedas pada mi ini telah menyebabkannya diletakkan pada
ranking
 yang agak tinggi iaitu
ranking
 kelima.

Keenakan yang terlarang

Walaupun umum mengetahui, mi segera seperti ini ternyata memiliki rasa yang sangat sedap, ia bukanlah sejenis makanan yang patut anda ambil dengan kerap walaupun rasanya seolah-olah sama dengan hidangan yang dimasak segar. Bahan perisa yang terdapat di dalam paket mi segera biasanya mengandungi
garam
, bahan perisa dan mosodium glutamate (MSG). Mi segera diketahui mengandungi banyak kandungan
garam
 dan boleh memberikan kesan negatif terhadap kesihatan seperti peningkatan risiko untuk mendapat kanser perut, penyakit jantung dan
strok
.

Mi segera juga rendah kandungan serat dan protein. Protein telah terbukti meningkatkan rasa kenyang dan mengurangkan rasa lapar, sekaligus menjadikannya sebagai satu nutrien yang penting dalam pengurusan berat badan. Begitu juga dengan serat yang bergerak secara perlahan-lahan melalui saluran pencernaan, ia juga menggalakkan rasa kenyang pada tubuh anda. Selain itu, mi segera juga kurang mengandungi nutrien penting termasuklah vitamin A, vitamin C, vitamin B12,
kalsium
, magnesium dan kalium. Apa lagi yang kurang pada mi segera? Tidak seperti makanan segar yang lain, mi segera kurang kandungan antioksidan dan fitokimia yang memberikan kesan positif terhadap kesihatan tubuh.

Kita mungkin berbangga dengan kedudukan mi segera dari Malaysia yang diiktiraf sebagai antara yang terenak di dunia. Walau bagaimanapun, kita tidak boleh mengambilnya dengan kerap hanya semata-mata ia dikatakan sebagai antara yang tersedap. Masih banyak lagi makanan lain  yang lebih sihat dan enak yang juga dikenali ramai. Cukup-cukuplah dengan ranking obesiti penduduk Malaysia sebagai antara yang tertinggi di dunia. Mungkin selepas ini kita perlu mencipta rekod baharu yang lebih sihat dan membanggakan daripada sekadar rekod obesiti dan mi segera.


3 Sebab Mengapa Anda Perlu Cuci Tangan Dengan Sabun Setiap Hari

Tangan yang anda gunakan untuk makan, memegang muka anda, dan bersalam-salaman dengan orang lain itu sebenarnya mengandungi beribu-ribu jenis kuman. Menurut kajian oleh University of Colorado, secara puratanya, tangan manusia mengandungi 3,200 bakteria daripada 150 spesies berbeza.

Ingin tahu mengapa anda perlu basuh tangan dengan sabun setiap hari? Teruskan membaca sehingga akhir.

1. Anda menggunakan tangan untuk melakukan hampir semua aktiviti

Makan, minum, mandi, membasuh, menulis, memasak, dan hampir semua aktiviti yang anda lakukan sama ada di dalam atau luar rumah, semuanya akan menggunakan tangan. Tanpa penjagaan kebersihan tangan yang baik, bakteria dan kuman sangat mudah tersebar kepada orang lain.

Bayangkan semasa anda menggunakan harta awam seperti tandas. Mangkuk tandas, paip, dan pemegang tangan yang digunakan oleh ramai orang tentu mengandungi banyak kotoran dan kuman. Jika anda tidak membasuh tangan sebelum dan selepas menggunakan tandas tersebut, pelbagai jenis kuman berpotensi untuk tersebar.

2. Kunci utama dalam mencegah penyakit berjangkit

Meskipun teknologi perubatan semakin berkembang dengan kaedah diagnosis serta rawatan yang berkesan, pencegahan masih menjadi keutamaan dalam menangani sebarang jenis penyakit. Bagi penyakit berjangkit yang kerap berlaku dalam kalangan masyarakat seperti Penyakit Tangan Kaki dan Mulut (HFMD), cirit-birit, dan influenza, mencuci tangan dengan sabun masih menjadi kunci utama pencegahan.

Terutamanya dalam kalangan kanak-kanak yang kurang mengambil berat soal kebersihan di samping sistem imun yang lemah, tabiat ini sangat penting untuk dipupuk sejak kecil.

3. Anda tidak mahu anak dan ahli keluarga anda sakit

Bukan sahaja diri anda, mencuci tangan dengan sabun juga melindungi anak dan ahli keluarga daripada penyakit. Anak kecil, warga emas, dan mereka yang menghidap penyakit kronik secara khususnya lebih berisiko untuk dijangkiti kerana mereka mempunyai sistem ketahanan badan yang lemah.

Sebahagian daripada penyakit yang boleh dicegah itu berpotensi menyebabkan keadaan yang serius. Contohnya, cirit-birit boleh menyebabkan dehidrasi dan mungkin membawa kepada maut jika tidak dirawat dengan betul. Penyakit Tangan dan Mulut (HFMD) juga ada mencatatkan kematian dalam wabak yang berlaku di Malaysia baru-baru ini.

Tunggu apa lagi? Jom amalkan cuci tangan setiap hari!


7 Dalang Sebenar Kenapa Badan Cepat Gemuk! Bukan Sebab Makanan Sahaja, Ya!

Ramai individu yang ada masalah ini namun mungkin masih belum dapat merungkai misteri kenapa badan cepat gemuk sedangkan sudah mencuba pelbagai jenis cara.

Sebenarnya, anda yang masih gagal untuk menurunkan berat badan berlebihan itu mungkin perlu tahu bahawa terdapat beberapa dalang sebenar di sebalik kegemukan.

Dan ia bukan sekadar melibatkan makanan atau minuman sahaja
 kerana gaya hidup anda juga akan memainkan peranan yang penting. Jom teruskan membaca artikel!

Gemuk bukan sebab tiada motivasi!

Setiap kali berbicara mengenai kegemukan, perkara pertama yang akan cenderung berlegar di fikiran adalah kurangnya motivasi untuk menurunkan berat badan.

Mungkin dari satu aspek, perkara ini adalah benar memandangkan ramai yang ada masalah ini
masih acuh tidak acuh terhadap aspek makanan, minuman dan senaman
.

Namun dari aspek lain, mungkin ada individu yang tidak boleh mengawal aspek tersebut angkara faktor biologikal lantas membuat ia menjadi sukar untuk diuruskan.

Oleh itu, usah lagi anda menyalahkan mereka yang mempunyai masalah berat badan sebagai tiada motivasi kerana ia mungkin bukan salah diri mereka sendiri.

Kami akan cuba merungkai misteri kenapa badan cepat gemuk walaupun sudah pelbagai cara dilakukan untuk mengatasi masalah ini. Jangan terkejut pula ya?

Misteri kenapa badan cepat gemuk

Untuk pengetahuan anda, terdapat golongan individu yang mungkin lebih berisiko mengalami masalah berat badan ekoran beberapa faktor risiko, termasuklah:

Kenapa badan cepat gemuk #1. Genetik

Obesiti dan genetik memang saling berkait rapat
 dan kajian menunjukkan bahawa individu dengan ibu bapa yang obes lebih tinggi risiko untuk mengalami masalah kegemukan.

Ini bermakna, kalian mungkin berada di dalam ‘zon merah’ untuk menjadi gemuk jika ibu bapa anda juga mempunyai berat badan berlebihan akibat genetik sendiri.

Namun, ini bukanlah bermakna bahawa anda pasti akan mendapat masalah berat badan jika ibu bapa anda mengalaminya kerana faktor lain juga akan mempengaruhi masalah ini.

#2. Hormon insulin

Selain genetik,
hormon insulin yang berfungsi mengawal simpanan tenaga
 juga akan mempengaruhi berat badan dan jika ia tidak stabil, boleh jadi kegemukan.

Ini kerana salah satu daripada fungsi insulin adalah untuk mengawal sel lemak dan membuat ia terkumpul sedangkan sudah terdapat sejumlah lemak yang dibawa.

Untuk mengelakkan hormon ini mempengaruhi berat badan, sila kurangkan karbohidrat dan lebihkan serat bagi memastikan berat badan anda terkawal.

#3. Hormon leptin

Leptin adalah antara hormon lain yang boleh menyebabkan kegemukan
 ekoran fungsinya untuk mengawal rasa lapar dan dahaga
 boleh mengalami kerosakan.

Dalam tubuh badan orang yang sihat, hormon leptin mampu berfungsi dengan baik lantas membuat otak cepat tangkap akan kandungan lemak dalam badan.

Tubuh badan orang obesiti pula, mereka cenderung rintang terhadap hormon leptin lantas membuat otak tidak dapat memproses maklumat ini.

Kenapa badan cepat gemuk #4. Pengambilan ubatan tertentu

Jika anda ada keadaan kesihatan tertentu, adalah penting untuk kalian mengambil ubatan untuk merawat kondisi tersebut berdasarkan preskripsi doktor.

Namun ketahuilah bahawa
ubatan tertentu seperti antidepresan, antipsikotik dan diabates
 boleh mendatangkan kesan sampingan khususnya pertambahan berat badan.

Ini kerana ubatan ini boleh mengurangkan kadar metabolik dan meningkatkan selera makan. Jadi, sila ambil jika perlu hanya dengan saranan doktor sahaja.

#5. Tabiat makan sejak daripada kecil

Jika anda lihat secara umum, ramai dalam kalangan individu yang ada masalah berat badan
cenderung untuk gemuk sejak daripada kecil
 dan bukan tiba-tiba sahaja.

Ini disebabkan oleh tabiat makan sejak kecil yang gemarkan makanan ringan serta makanan segera akibat terpedaya dengan pengiklanan pihak tidak bertanggungjawab.

Oleh itu, ibu bapa perlu lebih peka dan tegas terhadap pemilihan pemakanan anak sejak mereka masih kecil lagi agar masalah kegemukan dapat dibendung daripada awal.

#6. Hanya elak lemak dan bukan gula

Ramai yang percaya bahawa untuk menurunkan berat badan, anda perlu kurangkan mengambil makanan yang berunsur lemak. Ya, anda mungkin betul mengenainya.

Namun tidak ramai yang tahu bahawa bukan lemak sahaja yang membawa kepada masalah ini, tetapi
 gula juga turut akan mendatangkan kesan sama bahkan lebih buruk
.

Ini kerana pengambilan gula yang tinggi mampu mengubah biokimia dalam tubuh badan lantas menyebabkan masalah seperti obesiti dan lebih teruk lagi, kencing manis.

Kenapa badan cepat gemuk #7. Informasi tidak tepat

Akhir sekali, punca kenapa badan cepat gemuk sebenarnya didalangi oleh informasi yang tidak tepat disebar dan diedar melalui rangkaian-rangkaian media teknologi.

Ada pihak yang menggunakan teknologi untuk menyebarkan informasi yang salah mengenai sesuatu jenis makanan atau minuman hanya untuk tujuan pengiklanan.

Akibatnya, mereka yang mudah terpedaya cenderung untuk percaya dengan maklumat-maklumat ini lantas tidak lagi
mengikut saranan diet sihat untuk tubuh badan
.


Penuaan Kulit

Definisi

Apa itu Penuaan Kulit?

Kesihatan kulit kita mudah terkesan dengan banyak faktor: penuaan, terdedah kepada matahari, cuaca buruk dan tabiat buruk. Terdapat juga faktor yang kita tidak boleh kawal: cuaca dan penuaan. Terdapat juga faktor yang boleh diubah: cara hidup, diet, warisan dan tabiat peribadi lain.

Semua faktor ini menyumbang kepada pemusnahan sel yang membawa kepada kedutan pramatang dan tompokan penuaan. Faktor lain adalah stres, graviti, pergerakan muka harian, obesti dan bahkan posisi tidur.

Apakah kebarangkalian Penuaan Kulit?

Penuaan kulit adalah proses semula jadi. Maka setiap orang perlu melaluinya. Walau bagaimanapun, dengan penambahan pencemaran, penuaan kulit berlaku lebih awal terutamanya bagi wanita.

Walau bagaimanapun, ia boleh diuruskan dengan mengurangkan faktor risiko. Sila berbincang dengan doktor untuk maklumat lanjut.

Simptom-simptom

Apakah simptom-simptom Penuaan Kulit?

Terdapat 3 manifestasi utama penuaan kulit. Setiap satunya memberi kesan kepada kulit dengan cara yang berbeza.

Kedutan
: Tanda yang pertama dan paling jelas ialah jalur haus dan kedutan. Ia dirangsang oleh ekspresi muka dan semakin lama semakin cenderung untuk menjadi lebih dalam.

Hilang isipadu
: Ia dikenal pasti dengan hilang ketegangan kulit, kawasan tengkuk boleh menjadi agak kasar dan kering serta kulit menjadi kurang seri.

Hilang ketumpatan
: Paling popular dalam kalangan wanita menopause. Ia terlihat di permukaan dan kulit menjadi halus dan rapuh.

Bila saya harus berjumpa doktor?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah Punca Penuaan Kulit?

Terdapat banyak perkara yang menyebabkan penuaan kulit. Sebahagiannya tidak boleh dilakukan apa-apa manakala sebahagiannya boleh diuruskan.

Satu perkara yang tidak boleh diubah ialah proses penuaan semula jadi. Semakin lama, kulit kita akan hilang sebahagian dari keremajaannya: kulit menjadi semakin nipis dan kering  dan garisan serta kedutan mula kenampakan. Genetik kita mengawal perubahan ini. Istilah perubatan bagi jenis penuaan ini ialah “penuaan dalaman” (intrinsic aging).

Kita boleh menguruskan persekitaran dan pilihan cara hidup kita  untuk mencegah penuaan pramatang. Istilah perubatan untuk jenis penuaan ini ialah “penuaan luaran” (extrinsic aging). Mujurlah, dengan mengambil langkah-langkah pencegahan, kita boleh melambatkan kesan-kesan penuaan ini ke atas kulit kita.

Faktor-faktor Risiko

Apakah yang meningkatkan risiko saya kepada Penuaan Kulit?

3 faktor risiko ini dipercayai yang paling kerap:

Matahari:
Terdedah kepada sinaran matahari ialah faktor luaran utama yang bertanggungjawab menyebabkan penuaan kulit melalui tekanan oksidatif.

Pencemaran:
 Membiarkan kulit terdedah kepada pencemaran, kebanyakannya di kawasan bandar, boleh merangsang pelepasan radikal bebas yang merosakkan kulit.

Merokok:
 Bahan kimia dan nikotin di dalam rokok bertanggungjawab kenaikan radikal bebas di dalam kulit.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit Penuaan Kulit didiagnosis?

Pakar boleh memeriksa kulit anda untuk melihat kerosakan kulit, kedutan, garis halus dan tanda-tanda penuaan yang lain. Semakin lama kulit menua, jumlah kolajen dan elastin – protein yang memberikan kulit anda ketegangan dan keanjalannya – berkurang secara perlahan. Tambahan lagi, lemak yang memberikan kulit kelihatan penuh dan lembut mula hilang rupa. Pakar kulit mengambil sejarah perubatan dan melakukan pemeriksaan fizikal untuk mengetahui lebih banyak tentang kulit anda dan menilai sebarang perubahan yang terkait dengan penuaan.

Bagaimana pesakit Penuaan Kulit dirawat?

Bagi mengelakkan tanda-tanda awal penuaan, pilihan rawatan menggunakan retinoid, vitamin C dan asid alfa hidroksi mungkin memadai. Untuk kerosakan ringan ke sederhana pada muka disebabkan matahari, mengupas menggunakan bahan kimia, dermabrasi atau pelapisan semula menggunakan laser mungkin membantu.

Garisan muka yang lebih dalam mungkin dirawat menggunakan toksin atau penapis botulinum yang terdiri daripada suntikan asid hyaluronik, lemak anda dan implan Gore-Tex.

Sesetengah orang mungkin memilih pembedahan seperti pembedahan muka atau pembedahan kosmetik pada kelopak mata. Tidak kira anda melakukan mana-mana dari perkara ini dan berapa banyak yang anda lakukan, ia adalah pilihan peribadi.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Penuaan Kulit?

Gaya hidup dan kaedah pengubatan sampingan berikut mungkin membantu anda mengatasi penuaan kulit:

Lindungi kulit anda dari matahari setiap hari:
Samada menghabiskan sehari di pantai atau urusan kerja, perlindungan dari matahari adalah penting. Anda boleh melindungi kulit anda dengan mencari teduh, tutup dengan pakaian dan menggunakan pelindung matahari dengan spektrum luas, SPF 30 (atau lebih tinggi) dan kalis air. Anda harus menggunakan pelindung matahari setiap hari di semua kulit yang tidak dilindungi oleh pakaian.

Gunakan penggelap kulit sendiri, bukannya ia tergelap sendiri:
Setiap kali kulit anda menjadi gelap, anda membuatkan kulit anda menua secara pramatang. Ini adalah benar samada anda menjadi gelap disebabkan matahari, tilam penggelap kulit atau peralatan penggelap di dalam rumah yang lain. Semuanya memancarkan sinaran UV yang mempercepatkan penuaan kulit anda.

Berhenti merokok:
 Merokok mempercepatkan penuaan kulit. Ia menyebabkan kedutan dan kulit hilang seri.

Elakkan ekspresi muka yang berulang:
 Apabila anda melakukan ekspresi muka, anda mengejangkan otot muka. Jika ia dilakukan berulang kali dalam tempoh bertahun-tahun, garisan ini menjadi kekal. Memakai cermin mata hitam boleh membantu mengurangkan garisan yang disebabkan oleh ekspresi muka.

Makan makanan yang sihat dan seimbang:
 Beberapa kajian menunjukkan mengambil banyak buah dan sayur mungkin membantu mencegah kerosakan yang boleh menyebabkan penuaan kulit pramatang, penemuan ini juga mencadangkan diet yang mengandungi banyak gula atau karbohidrat halus yang lain boleh mempercepatkan penuaan.

Kurangkan minum alkohol:
 Alkohol merosakkan kulit. Ia membuatkan kulit terhidrat dan semakin lama, ia akan merosakkan kulit. Ini boleh membuatkan kita kelihatan lebih tua.

Senaman pada kebanyakan hari dalam seminggu:
 Sesetengah kajian menunjukkan bahawa senaman sederhana boleh meningkatkan peredaran dan menrangsang sistem imun. Ini akan membuatkan kulit anda Nampak lebih muda.

Cuci muka anda dengan lembut:
 Menggosok muka boleh merengsa kulit anda dan akan mempercepatkan proses penuaan. Cucian yang lembut membantu membuang pencemaran, at solek dan bahan-bahan lain tanpa merengsa kulit.

Basuh muka anda dua kali sehari selepas berpeluh dengan banyak:
 Perperluhan teruatamnya semasa memakai topi atau topi keledar merengsa kulit. Jadi, anda mungkin ingin membasuh muka anda secepat mungkin selepas berpeluh.

Gunakan pelembap muka setiap hari:
 Pelembap memerangkap air di dalam kulit menjadikan ia kelihatan lebih muda.

Berhenti menggunakan produk penjagaan kulit yang menyengat atau membakar:
 Apabila kulit anda terbakar atau tersengat, ia bermakna kulit anda sedang terengsa. Ini boleh menyebabkan ia kelihatan lebih tua.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.